Demi Keluarga, Lelaki Ini Sanggup Turunkan Berat Badan 125kg Dalam Masa 18 Bulan

Nota Editor: Kisah ini telah dikongsikan oleh Aizat Razak di Facebook beliau. Kami telah diberi keizinan untuk kongsikan semula kisah beliau ini di sini. Semoga ia dapat memberi inspirasi buat anda yang ingin menurunkan berat badan.

Turun 125 kg dalam 18 bulan? Mungkin anda tidak hairan sangat jika anda bukan berstatus Mega-Obes seperti saya. Ok. Apa kata, kalau saya kongsikan rekod 6 bulan pertama saya berjaya turunkan 60kg? Mungkin anda berminat untuk terus membaca.

Saya Aizat Razak, berumur 31 tahun. Tanpa disedari, leka dalam kesibukan kerja, makan, minum, lepak tengah malam dan tidak membuat sebarang aktiviti yang mengeluarkan peluh, berat semakin bertambah sehingga 220kg dan makin banyak kesulitan yang dihadapi.

Antaranya, tali pinggang kereta sudah semakin ketat, nak pilih kerusi di restoran untuk makan pun semakin susah, naik tangga penat, dan kalau naik flight atau bas pasti tidak muat, sedangkan saya suka melancong ke sana sini. Paling penting, bila mahu solat, kena solat duduk sebab susah nak duduk dan bangun.

“Dah takdir aku macam ini, nak buat macam mana lagi?” “Bukannya aku minta dilahirkan gemuk” “Apa yang penting adalah dalaman seseorang, bukannya penampilan luaran”

Entah berapa kali saya pujuk hati saya dengan ayat-ayat di atas.

Tetapi mama tak jemu-jemu memberi nasihat untuk berubah. Sehinggakan pada sekitar November 2013, nasihat mama agak berlainan. Kedengaran mama seperti merajuk dengan saya.

“Berubahlah Aizat. Kalau Aizat masih tak sihat macam sekarang ini, siapa nak jaga Aizat bila mama dah tiada nanti?”

Darah saya berderau. Langsung saya terdiam tanpa kata-kata. Seharian saya mengulang-ulang kata-kata mama dalam kepala.

Apa yang membuatkan saya terdiam bukanlah kerana saya buntu mencari siapa yang akan menjaga saya apabila mama sudah tiada nanti. Tetapi saya buntu memikirkan – bagaimana dan bila saya dapat membalas jasa mama kalau mama pergi dahulu?

“Ya Allah, izinkanlah aku berbakti kepada mamaku sebelum Kau panggilnya buat selama-lamanya. Berilah aku peluang untuk menjaga mamaku sebagaimana dia menjagaku sejak kecil.”

Saya nekad. Saya perlu berubah. 1 Januari 2014 adalah tarikh terbaik untuk saya mulakan gaya hidup baru.

Azam tahun baru saya semakin serius apabila saya melihat program terbaru @kevinzahri – Jom Kurus 1Malaysia 2014 (JK1M) siri yang pertama. Pucuk dicita ulam mendatang. Yuran program yang mampu bayar. Ada pula kawasan berhampiran dari rumah. Kebetulan pula duit ada lebih sedikit di bank.

Latar belakang jurulatih-jurulatih program JK1M pun sangat mengagumkan. Di Bandar Baru Bangi (kawasan rumah saya), jurulatih tersebut mempunyai Ijazah Sarjana dalam Sains Sukan. Coach Aizzat Adnan namanya. Semuanya bermula dengan JK1M ia mengubah kehidupan saya 360 darjah.

Alhamdulillah selepas setahun setengah saya mencapai misi saya  (misi bawah 100kg) dan ini hasil penurunan saya.

Jan 2014 – Jun 2014 = 220kg ke 160kg (Penurunan 60kg)
Julai 2014 – Dis 2014 = 160kg ke 138kg (Penurunan 22kg)
Jan 2015 – Mac 2015 = 138kg ke 128kg (Penurunan 10kg)
April 2015 – Jun 2015 = 128kg ke 95kg (Penurunan 33kg)

“OK, Sebelum saya kongsikan tip-tip apa yang saya lakukan untuk 6 bulan pertama, maybe this is my very golden tips untuk anda. Perasan kan pada period kedua dan ketiga, saya alami penurunan yang SIPUT sekali? Hati-hati….itu fasa plateu namanya. Boleh bikin hati resah dan gundah gelana dan boleh bikin kita tewas di pertengahan jalan. Ini tips.

1. Tukar pelan pemakanan yang baru yang bersesuaian dengan berat badan kita yang baru. Jika masih mengamalkan pelan pemakanan lama tanpa ada ubahsuai, walaupon pelan tersebut juga adalah pelan diet sihat, maka plateau akan mudah mendampingi kita.

2. Tingkatkan dan pelbagaikan latihan dari segi durasi latihan ataupun intensity latihan. Sebagai contoh, gabungkan ‘resistance training’ atau bahasa mudahnya weight training dan juga cardio training.

Itu tip-tip bagi stage plateu untuk mereka yang sudah sampai ke fasa itu. Bagi mereka yang baru bermula, seperti yang dijanjikan ini yang saya amalkan untuk 6 bulan pertama yang menyebabkan saya hilang 60kg.

1. Set objektif mengapa mahu ubah.. Mahu kurus dalam jangka masa pendek atau panjang. Nasihat saya ubah untuk jangka masa panjang sebab kalau jangka masa pendek, potensi untuk kita membesar semula sangat besar.

2. Cara sebab utama mengapa kita mahu berubah. Caranya mudah, pasti kita mahu berubah untuk kebaikkan diri kita sendiri dan untuk yang menyanyangi kita

3. Cari cara yang sesuai untuk kita berubah. Ada yang boleh bergerak sendiri, ada juga yang perlu berkumpulan.

4. Fahami konsep ‘lose weight’ iaitu 70% pemakanan dan 30% pada senaman.

5. Fahami ilmu diet dan sesuaikan dengan diri kita supaya kita selesa dan suka dengan diet itu.

Baca: Tutorial Buang Lemak ‘Double Chin’ Bawah Dagu. Mudah & Terbukti Berkesan

Done my 45 minutes morning workout di rumah. Heheh siapa kata kat rumah susah nak workout. Senang je.. Bangun pagi, cari port di rumah, cari pasu tinggi, letak hp atas pasu, buka video senaman dan jalan. Puas hati.

But Ihave to admit. Perkara paling mental sekali untuk morning workout adalah bangun pagi, sesudah subuh dan paksa diri tukar pakaian senaman untuk workout. Saya ambil masa dua minggu nak push diri ini. Heheheh. Just keep calm and focus.

Sesudah selesai menetapkan apa yang perlu pada fasa permulaan, ini tip-tip yang dinantikan.. Apa amalan saya sehingga boleh kurangkan 60kg dalam masa 6 bulan. Boleh diamalkan tetapi perlu faham, jumlah penurunan berbeza berdasarkan kondisi badan setiap individu.

Untuk fasa 6 bulan pertama, mental perlu kuat kerana kita mahu ubah tabiat pemakan kita supaya badan kita selesa dengan menu sihat kita. Ini 10 tip untuk anda

Minum air sekurang-kurang 4L sehari. Amalan saya 2L sepanjang pagi ke tengah hari dan bakinya bermula selepas makan tengah hari sehingga 6.30 petang. (jangan minum banyak malam-malam nanti tidur tak cukup sebab kena bangun dan buang air kecil)

Mulakan dengan mengurangkan jumlah pengambilan gula, garam dan minyak dalam masakan. Untuk saya, saya memang buang terus gula dan hanya secubit garam dalam masakan dan menggunakan minyak zaitun dengan kuantiti sedikit dalam masakan.

Setiap hari saya hanya makan 2 keping roti whole meal bagi menggantikan nasi ketika pagi bagi penggunaan tenaga sepanjang hari. Sebenarnya tidak kisah apa jua jenis carbs, tetapi mesti ada carbs dan kuantiti yang kecil. Bak Kata Kevin Zahri. Nasi segenggam.

Saya amalkan sarapan saya dengan dua biji telur putih (rebus atau setengah masak, salad, dan roti.

Amalkan pengambilan teh hijau tanpa gula ketika pagi. Teh hijau dapat meningkatkan metabolism dalam badan kita.

6. Menu makan tengah hari dan malam yang sihat

Amalan menu saya sepanjang 6 bulan adalah gabungan protein (ayam/ikan)yang dibakar/kukus/sup (make sure less oil ya) bersama sayur-sayuran (fibre) seperti broccoli, tomato, lobak dan apa jua jenis salad yang dikukus atau direbus atau masak air.

7. Snack sampingan – 2 biji Epal hijau pada jam 10 pagi dan 4 petang

8. Senaman, saya hanya lakukan 3 kali seminggu sahaja. Fokus kepada senaman cardio terlebih dahulu seperti, berjalan laju, berbasikal di gym dan libatkan diri pada pelbagai aktiviti sampingan seperti futsal, dodgeball dan jenis senaman yang pelbagai.

9. Untuk mereka yang overweight seperti saya, saya sarankan basikal di gym dahulu atau berjalan-jalan mengikut kemampuan kita. Jangan push, lakukan secara perlahan-lahan dan biarkan badan kita berkenalan dengan stamina dan lama kelamaan stamina badan kita sendiri akan meningkat naik dan kita akan lakukan dengan lebih laju dan lama. Insyallah

Sejujurnya usaha saya sepanjang setahun setengah ini 99.95% adalah secara natural iaitu gabungan pemakanan dan senaman. Kenapa bukan 100% sebab jujurnya 0.05% peratus itu datangnya dari cubaan mengambil supplement seperti fat burner. Tetapi kesan penurunan pada badan saya sama sahaja seperti tidak ambil supplement dan tiada penurunan maha hebat. Jadi terus berhenti sahaja pengambilannya dan fokus kepada proses secara semula jadi.

Tipu lah kalau saya tidak teringin macam-macam seperti mana yang orang lain dan saya makan sebelum ini. Saya ini peminat dessert. Pantang nampak.. pejam mata je habis. heheh jadi apa yang saya buat, kalau betul-betul teringin akan saya makan satu sudu kecil sahaja buat cukup syarat. Lebihnya saya beri pada kawan ataupun keluarga. Jadi, kita boleh makan apa sahaja yang diingini, tetapi portion / kuantiti itu perlu di jaga.

Awalnya memang saya menjaga pemakanan saya dengan ketat. Tapi apabila kita berjaya mengaktifkan diri kita dengan melakukan senaman, ini sedikit sebanyak saya melonggarkan sedikit amalan diet saya dan mula mengambil pemakanan yang seimbang.

Pesan saya, tiada yang boleh mengubah diri kita sendiri selain diri kita sendiri. Percaya pada diri dan insyallah kita boleh lakukan. Tip akhir, jauhi mereka yang merperkotak katikan semangat kita, lihat secara positif dan cabar diri untuk buktikan yang kita bukan main-main. INI SERIUS!

Paling-paling akhir, sambil berusaha, teruslah berdoa dan sentiasa mohon untuk dipermudahkan dan diberikan kekuatan untuk kita lalui perjalanan ini. Amin.

Syukur alhamdulillah kupanjatkan pada mu yang maha kuasa atas rahmat mu. Selepas 15 bulan saya terusan berjuang, alhamdulillah saya sudah berjaya hilang 100kg. Hanya tuhan sahaja yang tahu apa perasaan saya ketika naik penimbang dan lihat berat terkini saya pagi tadi.

Terus saya jumpa ibu bapa saya, dan sampaikan berita gembira ini dan secara tidak sengaja air mata kegembiraan saya jatuh ketika memeluk mereka.

Harapan saya, saya berharap saya dapat pula membantu mereka melawan obesiti ini. Insyallah saya akan terus berkongsi tips yang dapat memotivasikan anda.

Sudah bersedia untuk berubah? Cadangan saya, sertailah JK1M. Kenapa saya cadangkan JK1M? Ini sebab-sebabnya berdasarkan pengalaman saya MENYERTAI sepanjang JK1M siri 1 hingga 4:

1. Sokongan kumpulan yang sangat tip top. Mereka ini yang akan saling sokong menyokong untuk pastikan kita semua berada dalam track yang betul. Senaman sama-sama, diet sama-sama dan cheat day pun sama-sama.

2. Team leader yang juga terbaik yang akan membantu kita menurunkan berat badan dengan BETUL

3. Kelebihan sampingan dari Kevin Zahri iaitu seminar percuma dan keahlian ebook sepanjang hayat yang boleh membantu kita walaupun kita tidak lagi sertai JK1M. Serius, ebook beliau sangat membantu saya sekiranya saya terkeluar dari landasan. hehehh

Jadi sekiranya anda merasakan JK1M sebagai salah pilihan untuk membantu anda berubah, layari kevinzahri.com.

Okay, ini betul-betul terakhir. Saya mahu ambil kesempatan ini mengucapkan ribuan terima kasih kepada semua coach yang membantu saya sepanjang perjalanan ini. Izikan saya menyebut nama mereka satu persatu, Aizzat Adnan, Gillian & Qhal, Azlan & Izwan, Yun, Iylia Fahmi, Nick Zainul, Anum & Eachuan, Ellyna, Cem dan semua trainer yang lain yang membantu saya seadanya. Hanya Allah sahaja yang dapat membalasNya.

Tidak lupa juga buat keluarga, Sahabat-sahabat, rakan-rakan serta seluruh keluarga fitness saya B’fit, Bangirunners, JK1M 1 & 2 di Bangi, JK1M 3 di Putrajaya dan JK1M 4 di Seri Kembangan dan semua yang menyokong dan mendoakan supaya usaha saya dipermudahkan selama ini. Terima kasih banyak-banyak.

Untuk saya sendiri, saya berasa bersyukur kerana dapat membahagiakan keluarga saya. Meminjam kata-kata Penulis Prolifik Bahruddin Bekri, “Membahagiakan ibu bapa itu, adalah bahagia yang sesungguhnya. Bahagiakanlah mereka melalui usaha, dan doa, kerana dalam banyak-banyak manusia, doa kita sebagai anak adalah antara doa yang akan terus sampai kepada mereka, walaupun di alam mana mereka berada.” Alhamdulillah.

PENUTUPNYA, REMEMBER “No Pain No gain. Pain is temporary, pride is forever.”

Baca lagi: Tanpa Pil Kurus, Lelaki Ini Berjaya Hilang 40kg Dalam Masa 3 Bulan

LIKE dan FOLLOW Vocket di Facebook serta Instagram


Demi Keselamatan Pelanggan Terjamin, AirAsia Laksana Prosedur ‘Contactless’ Untuk Perkhidmatannya

Pada 29 April 2020, syarikat penerbangan AirAsia telah menyambung semula operasinya. Bagi anda yang memiliki urusan penting untuk ke sesuatu destinasi, pastinya akan pilih penerbangan sebagai alternatif pilihan untuk menjimatkan masa perjalanan.

Penularan wabak pandemik COVID-19 di negara kita nampaknya makin terkawal dan ketika ini Perintah Kawalan Pergerakan Bersyarat dilaksanakan untuk memastikan wabak ini terkawal.

Bagi memastikan keselamatan penumpang, AirAsia akan melaksanakan beberapa prosedur tanpa sentuhan termasuklah pembayaran tanpa sentuhan di lapangan terbang, kiosk tanpa sentuhan, Sistem Penyelarasan Penumpang (PRS) serta ciri-ciri baharu yang dikemas kini pada aplikasi mudah alih untuk memastikan perjalanan anda lancar dan selamat.

Disamping itu, anda kini boleh membuat pembayaran tanpa sentuhan secara Wave untuk pembayaran melalui AliPay dan WeChat Pay di klia2 di Malaysia, diikuti oleh lapangan terbang lain secara beransur-ansur. Malah, pembayaran menggunakan BigPay dan Touch N Go juga bakal tersedia tidak lama lagi.

Selain itu, kiosk tanpa sentuhan pula boleh didapati di semua lapangan terbang yang beroperasi di seluruh Malaysia, Thailand, Filipina, Indonesia dan Jepun mulai hari ini.

Anda yang membuat perjalanan penting boleh mencetak pas masuk dan tag bagasi anda setelah mendaftar masuk secara dalam talian di airasia.com atau melalui aplikasi mudah alih, untuk pengalaman daftar masuk tanpa sentuhan sepenuhnya.

Prosedur perjalanan tanpa sentuhan yang lain termasuklah Sistem Penyelarasan Penumpang (PRS) akan tersedia di klia2, diikuti oleh lapangan terbang lain di Malaysia atau di mana AirAsia beroperasi. PRS tidak memerlukan pertukaran pas masuk antara pelanggan dan AVSEC (pihak keselamatan penerbangan) kerana mereka hanya perlu mengimbasnya.

Malah, AirAsia juga telah mendigitalkan proses menaiki penerbangan dengan mengimbas semua pas masuk di pintu pelepasan dan tidak lagi mengambil pas masuk fizikal.

Tidak lama lagi, para pelanggan boleh mengimbas pasport mereka melalui aplikasi mudah alih AirAsia untuk melancarkan proses daftar masuk tanpa sentuhan dan ciri-ciri lain termasuk imbasan visa perjalanan akan ditambah dalam masa terdekat.

Pastinya langkah yang diambil oleh pihak AirAsia ini akan memudahkan para pelanggan untuk mengurangkan proses yang melibatkan sentuhan.

Buat anda yang tidak tahu akan kelebihan kad BigPay oleh AirAsia, ini waktu terbaik anda dapatkan ia dan klik pautan di bawah untuk ketahui lebih lanjut.

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’

AirAsia Sambung Semula Penerbangan Bermula Hari Ini

AirAsia Kini Lanjutkan Tempoh Sah Akaun Kredit Sehingga 2 Tahun


Demi Keselesaan Pengguna, Surau Petronas Tukar Telekung Berbeza Setiap Hari

Jika sebelum ini sewaktu anda beribadat di surau awam, anda akan bawa telekung sendiri kerana telekung yang disediakan diyakini tidak bersih atau tidak selesa. Kini anda tidak perlu risau lagi dengan situasi yang tidak menyenangkan ini pada masa akan datang.

Sebagai satu usaha untuk memastikan keselesaan pengguna di surau awam untuk beribadat, Petronita akan menukar telekung di surau awam stesen minyak Petronas setiap hari.

Telekung yang disediakan akan ditukar setiap hari mengikut warna dan dibasuh setiap hari untuk memastikan telekung tersebut sentiasa dalam keadaan yang baik dan memberikan keselesaan kepada penggunanya.

Kini Terdapat 100 stesen Petronas terpilih seluruh Malaysia yang menyediakan telekung solat Petronita setiap hari.

Usaha tersebut mendapat maklum balas yang positif dari orang ramai yang telah menggunakan kemudahan tersebut dan ramai pengguna yang inginkan usaha ini diperluaskan di semua surau awam.

Sebagai pengguna (read: mangsa) telekung telekung di public suraus in Malaysia which aren’t always decent hygiene- or cleanliness-wise, I appreciate this initiative by Petronita thank u very much hope ideas like this spread like wildfire pic.twitter.com/ePiV1wLJQE

— Anis Khairil (@aniskhairil) August 6, 2018

Buat pengetahuan semua, Petronita adalah persatuan untuk isteri dan kakitangan wanita Petronas dan merupakan salah satu kelab dibawah Petronas.

Mungkin ada yang tidak tahu sebelum ini dan anda sudah tahu sekarang. Semoga usaha ini akan berterusan dan memudahkan lagi pengguna untuk beribadat.


Demi Konten Di TikTok, Lelaki Ini Tawarkan RM88 Buat Individu Yang Mahu Berlakon Sebagai Monyet

Sejak mulai konten digital menjadi tontonan ramai, dapat dilihat di platform media sosial, YouTube dan TikTok di mana orang ramai sanggup melakukan apa sahaja demi meraih jumlah tontonan yang tinggi.

Terbaharu, kecoh di Indonesia apabila seorang pengguna TikTok, @iben_ma tampil dengan sebuah video dengan menawarkan 300,000 rupiah (~RM87.65) kepada individu terawal yang sanggup berlakon menjadi monyet selama 10 saat.

Bukan itu sahaja, beliau juga sanggup menawarkan 100,000 rupiah (~RM29.22) kepada individu tersebut sekiranya berlakon menjadi haiwan lain. Dalam usaha mendapatkan wang, individu tersebut sanggup berlakon menjadi kambing sekaligus menjadi bahan ketawa lelaki berkenaan.

Challenge yang dibuat walau bagaimanapun membuatkan netizen kurang senang melihat lelaki sedemikian sanggup menawarkan wang dan menyuruh untuk berlakon sebagai binatang seolah merendah-rendahkan individu lain. Tidak kurang yang menyuruh beliau membayangkan sekiranya bapanya sendiri yang disuruh berbuat perkara yang sama.

Sementara itu, lelaki yang membuat video berkenaan turut menjawab tohmahan netizen dengan mengatakan apa yang dilakukan beliau hanyalah sekadar challenge dan bukannya memaksa individu berkenaan untuk melakukannya.

Setakat artikel ditulis, video tersebut sudah berjaya meraih 7.4 juta tontonan dan lebih 970,000 likes. Iben juga dilihat turut menghasilkan lebih banyak lagi challenge yang selepas video tersebut dikecam orang ramai.

Tular pada minggu lalu apabila wanita ini dihadiahkan iPhone 12 Pro Max oleh jiran beliau kerana sering menghiburkan jirannya yang kurang sihat dengan bermain muzik guna biola.

Sering Mainkan Muzik Guna Biola Buat Jiran Yang Kurang Sihat, Wanita Ini Dihadiahkan iPhone 12 Pro Max

‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV


Demi Konten, Lelaki Ini Sanggup Cipta ‘Kelainan’ Dengan Makan Roti Bersama Makanan Kucing

Sejak akhir-akhir ini, dapat dilihat orang ramai khususnya anak muda sanggup melakukan apa sahaja untuk mendapat perhatian serta tersenarai dalam FYP TikTok. ‘Usaha’ yang dipamerkan terkadang menyalahi etika serta membayakan diri semata-mata untuk tampil berbeza.

Terbaharu, tular sebuah perkongsian daripada seorang individu yang tampil dengan konten yang unik iaitu memakan roti dengan inti makanan kucing Whiskas.

Kalau rase lapar tu boleh try ikut cara abg ni 😂😂 #fyp #fypシ #fypage #tiktokmalaysia #foryoupage #viral

♬ original sound – Wak Albauwi – Wak Albauwi

Menerusi perkongsian, dapat dilihat lelaki ini pada mulanya membuka paket Whiskas serta diletakkan pada permukaan roti sebelum menjamahnya.

Meskipun sebelum menjamah beliau sudahpun terlihat seakan mahu muntah, beliau meneruskan untuk menjamahnya. Walau bagaimanapun, hidangannya tersebut gagal ditelan selepas beliau muntah akibat campuran dua makanan ini.

Konten yang dipamerkan seperti yang dijangka telah meraih perhatian para netizen yang pelik dengan tindakan yang dilakukan.  Dalam pada itu, terdapat juga netizen yang memaklumkan turut pernah mencuba makanan kucing bagi mengetahui rasanya.

Perkongsian yang dibuat ini rata-ratanya menerima respon yang negatif daripada para netizen. Diharapkan konten pelik seperti ini tidak lagi menjadi ikutan semata-mata untuk tampil berbeza di media sosial.


Demi Lancarkan Laluan VIP, Ambulans Sekali Lagi Dilihat Terpaksa ‘Mengalah’ Bersama Pemandu Lain

Sebelum ini tular video ambulans terpaksa berhenti kerana perlu memberikan laluan kepada konvoi Perdana Menteri Malaysia ke Hulu Langat untuk meninjau kerja-kerja pembersihan.

Hal tersebut telah membangkitkan kemarahan rakyat Malaysia. Terbaharu, sebuah video dikongsikan pengguna TikTok @5zonesmy memaparkan situasi ambulans terpaksa berhenti untuk berikan laluan kepada konvoi VIP.

VIP Goverment Car vs Ambulance! #malaysia #kualalumpur #sungaibesi #frontliners #lifesave

♬ original sound – 大马亚洲爆料公社 – 大马亚洲爆料公社

Kejadian tersebut dipercayai berlaku di Kuala Lumpur-Seremban Express Highway dan dapat dilihat banyak kenderaan terpaksa berhenti semata-mata mahu melancarkan perjalanan konvoi VIP tersebut. Perkongsian tersebut telah mendapat perhatian ramai dan rata-rata netizen berasa tidak senang dengan situasi tersebut.

Mana tidaknya, rata-rata netizen mengatakan seharusnya ambulans diberikan keutamaan bukannya konvoi VIP tersebut. Malah, para netizen turut mengecam tindakan seperti ini kerana golongan VIP tersebut seperti tidak boleh sabar sebentar dan hanya bersikap mementingkan diri.

Bodoh ke korang ni? Kalau mak bapak korang dalam ambulans tu kau nak block lagi ke? https://t.co/ofA7ShL1p7

— Sobri Fadzil (@sobrifadzil) January 3, 2022

Tak rasa pelik ke, dorang ni siap ada police escort and tutup jalan semua, tapi bila ada apa apa vip ni lah yang selalu sampai lambat 🤔😂 https://t.co/9oE2EhaNna

— Mohamad Adam Z.A (@Adam_Z_A) January 3, 2022

Can we get an explanation for this @PDRMsia https://t.co/znhSVtlpsJ

Bukan itu sahaja, para netizen menuntut penjelasan daripada pihak polis berhubung isu yang berlaku ini. Ketika ini, pihak polis belum mengeluarkan sebarang kenyataan berhubung isu yang tular di media sosial itu.

Bagi anda yang terlepas isu ambulans ‘ditahan’ sebelum ini, klik sahaja pautan di bawah untuk ketahui lanjut.

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP

‘Umrah Henti, London Boleh’- Netizen Cadang Negara Pilihan VVIP Juga Perlu Ditangguh Perjalanan

Tular Video Layanan ‘Double Standard’ Untuk Jemaah Solat Jumaat, Ini Penjelasan Masjid Putra


24 Aksi Kemuliaan Hati Yang Akan Membuat Anda Terinspirasi

Apabila setiap hari disogokkan dengan berita politik dan ekonomi yang merudum, perkara-perkara kebaikan, walaupun kecil, menjadi amat memikat hati. Tanpa disedari, kebaikan yang orang lain lakukan, akan turut sama mendorong kita untuk melakukan kebaikan kepada orang lain. Malah, kalau orang meniru kebaikan yang kita lakukan pun, kita akan turut sama menerima saham kebaikan dalam diam. Alangkah indahnya dunia apabila semua orang mengamalkan ‘Pay it forward‘.

Jadi, jangan tunggu dan gunakan segala peluang yang ada untuk membuat kebaikan. Dalam negara kita pun, banyak wira-wira yang melakukan kebaikan dalam diam:

Anda ada kisah kemuliaan hati yang menarik? Kongsikan dengan kami di sini.

LIKE dan FOLLOW Vocket di Facebook serta Instagram


Demi Mahu Terkenal, Doktor Gigi Rawat Pesakit Sambil Naik ‘Hoverboard’ Dipenjara 12 Tahun

Seth Lookhart, seorang doktor gigi di Alaska telah merawat pesakitnya sambil meluncur hoverboard. Aksi Lookhart telah dirakam oleh pembantunya atas permintaannya dimana menunjukkan Lookhart mencabut gigi dengan cepat dan tidak teliti malah menaiki hoverboard.

Oleh itu, Lookhart telah dibicarakan dan dijatuhi hukuman penjara selama 12 tahun. Untuk pengetahuan anda, Veronica Wilhelm iaitu pesakit dalam video itu tidak tahu akan prosedur yang dilakukan Lookhart dengan hoverboard pada Julai 2016 telah dirakam.

Difahamkan,Veronica Wilhelm hanya mengetahui tentang perkara tersebut apabila penyiasat menghubunginya untuk mengesahkan bahawa dia adalah individu di dalam video terbabit. Menurut tuntutan mahkamah yang difailkan pada April 2017, Lookhart telah berkongsi klip rakaman video tersebut kepada keluarga dan rakannya.

Malah, tindakannya melakukan pembedahan mulut sambil meluncur hoverboard adalah standard penjagaan baharu dengan nada bergurau. Pada Rabu lalu, Lookhart dibicarakan atas pelbagai tuduhan termasuk penipuan dan Wilhelm turut memberi keterangan bahawa doktor lelaki itu tidak bertanya sama ada dia selesa dirawat semasa doktor meluncur hoverboard.

Perbicaraan kes ini bermula pada 12 November lalu. Sementara itu, Paul Stockler, peguam Lookhart meminta maaf kepada Wilhelm atas tindakan anak guamnya.

Tahukah anda bahawa seorang doktor palsu di India pernah berkhidmat di 16 hospital swasta? Klik pautan di bawah ini untuk ketahui lebih lanjut.

Seperti Dalam ‘Catch Me If You Can’, Doktor Palsu Berkhidmat Di 16 Hospital Ini Hanya Lulus Darjah 5

Ronaldinho Ditangkap Pihak Berkuasa Paraguay Selepas ‘Kantoi’ Guna Pasport Palsu


Demi Tunjuk Kaya Dan Berjaya, ‘Sifu Trading’ Ini Kantoi Sewa Kereta Mewah

Sebelum ini, seorang ‘sifu trading’ pernah tular kantoi gunakan jet peribadi mewah milik orang lain tetapi claim miliknya hasil daripada bisnes trading untuk mempromosikan bisnes miliknya.

Terbaharu, sebuah video perkongsian pengguna TikTok @faisaljofry bangga menunjukkan rutin kehidupan hariannya sebagai seorang pelabur pada usia 25 tahun.

A day in my life 💰 #forexlifestyle #forextrader

♬ original sound – Places Malaysia – Places Malaysia

Menerusi video tersebut, dapat dilihat dia ‘flex’ kereta mewah, tinggal di kondominium, mengajar ilmu ‘trading’ dari rumah dan juga mempunyai ‘work life balance’.

Video terbabit telah tular dan dikongsikan kembali pengguna Twitter serta mendapat perhatian orang ramai. Perkongsian tersebut meragukan netizen dan ada netizen yang mendedahkan bahawa kereta mewah dipakainya itu adalah kereta sewa selepas semak di CTOS.

why I checked car number plate using Ctos it appeared rental company?😂😂😂 pic.twitter.com/GZ8lPyAeK3

— yaniee (@lady_bugg11) September 15, 2022

A wealthy person normally don't show off https://t.co/9U8nwuuAT1

— Anya (#^.^#) (@Prince0fLucis) September 16, 2022

There are some things that money cannot buy. Like; manners, morals, intelligence & CLASS~ https://t.co/aL0JAREtHS

— Mgt Shrzmn (@megat_sharezman) September 15, 2022

give props to them for knowing how to manipulate the algorithm because the only people who truly fall for the "lifestyle" that traders live are either complete idiots or children https://t.co/SPRLKijtcT

— aiman #stanwrestlingagain2022 (@mashedwizard) September 15, 2022

Cost to make this vid: – car rental – rm2k (?)– apartment rental – say RM1k for 1 night – lunch – RM100

Nice to see all the comments – ppl already recognise this kinda flashy show off wealth tactic is just to tarik students haha https://t.co/g84c0HU0uU

— Suraya | suraya.eth (@surayaror) September 15, 2022

Segelintir netizen juga mengatakan ia hanyalah umpan untuk menarik minat anak muda yang mahukan hidup mewah. Malah, ada juga netizen yang mendakwa kebanyakan apa yang ditunjuk mungkin semuanya hanyalah dipinjam semata-mata untuk tujuan promosi.

Jika anda mahu berkecimpung dalam dunia pelaburan, carilah seseorang yang boleh dipercayai untuk mengajar anda kerana modal yang anda mahu laburkan itu akan jadi taruhan.


Demi Masa Depan Keluarga, Lelaki Syria Ini Sanggup Berkorban Dan Lakukan Ini

Nota Editor: Kisah menyentuh hati ini telah dikongsikan di Facebook Afyz Yzels, seorang pelajar tahun akhir di sebuah universiti di Irbid, Jordan. Kami kongsikan semula di sini dengan izin daripada penulis.

Semoga kisah ini dapat dijadikan iktibar dan juga penguat semangat terutama bagi mereka yang merasakan hidup ini adalah sukar. Sesungguhnya ada yang hidup lebih malang dan sukar dari kita, tapi insan seperti lelaki Syria ini tidak pernah mengenal putus asa untuk berjuang dan meneruskan hidup.

Dari Syria, datang ke Jordan. Dari Jordan, bakal berhijrah pula ke Sweden.

Insan ini kami kenali 2 tahun lepas ketika ziarah projek agihan bantuan untuk pelarian syria. Lokasi nya di Kitim, 20 minit dari bandar Irbid tempat kediaman kami. Lebih dinilai selaku keluarga angkat kami selama hampir 2 tahun.

Orangnya cukup baik. Keluarganya Muhtaram, anak-anak yang baik, soleh solehah. Bersamanya 6 orang anak yang tinggal di bawah satu kediaman 3 bilik.

Sejak mula bertemu kami, beliau gunakan peluang mengenali kami untuk mencari ruang menyara hidup keluarga dengan bekerja. Pantang ada ruang untuk sebarang pekerjaan, pasti diambil peluang itu tanpa berfikir panjang.

Gambar di atas ketika “Agihan Berbuka Puasa Untuk Pelarian Syria” yang kami laksanakan 2 tahun lepas. Medium ini kami gunakan untuk membantu keluarga. Memasak dan mengagihkan, sambil kami memberi pendapatan kepada mereka sekeluarga.

Beberapa bulan lepas, insan ini mula berkata-kata soal Hijrah, Hijrah. Katanya “aku perlu keluar dari sini (Jordan). Aku tak boleh bekerja di sini (dilarang), sedangkan aku perlu menyara keluarga aku. Aku ada pendidikan, aku seorang pengajar. Aku kena bekerja”.

Ya. Beliau memiliki sijil pendidikan peringkat Master dalam bidang Bahasa Arab. Dahulunya di Syria, merupakan seorang pengajar (lecturer). Pernah merantau ke Lubnan dan Madinah ketika zamannya menuntut ilmu.

Namun sebaik terjadi perang di Syria, segalanya tinggal kenangan. Kini masanya sudah sampai untuk beliau berjuang kembali. Namun agak terkejut apabila disebut negara yang beliau sasarkan.

Katanya di sana warga Syria (foreigner) dibantu. Aku pun dah ada passport aku, dah boleh kerja. Aku nak cari kerja, nak cari hidup baru. Aku perlu pergi sana dahulu untuk 2-4 bulan, dah dapat rumah, aku akan bawa keluarga aku ke sana.

Sekolah untuk anak-anak aku kat sana pun free. Tak macam sini, pergi sekolah pun pembelajaran tak setaraf apa kami ajarkan di Syria. Anak-anak kami (Syria) pula selalu kena buli, kena ejek. Aku tak nak anak-anak kena macam tu lagi.

Pagi esok selasa, jam 6 pagi beliau akan menaiki kapal terbang ke Turki. Seterusnya dari Turki akan melalui jalan darat untuk ke Sweden. Ya, jalan darat! Yang bakal memakan tempoh lebih seminggu lamanya untk sampai ke Sweden.

Beliau akui kewangan yang diperlukan banyak, hampir JD1500, kami juga tidak mampu untk menghulurkan bantuan dengan kadar yang banyak. Sekadar termampu.

Katanya “Aku pinjam duit keluarga, saudara mara aku, kawan-kawan aku untuk berhijrah ni. Tapi aku takde pilihan, ini jalan terakhir. Aku takleh tunggu masa depan anak-anak dan keluarga aku hancur kerana menunggu di sini”.

Saudara mara adik beradiknya sudah ramai yang terbunuh kerana perang di Syria. Kami faham jika semangatnya terlampau memandangkan beliaulah pewaris keluarga, wakil keluarga yang masih tinggal dan mampu bertahan.

Semoga dipermudahkan segala urusan engkau Abu Usamah. Semoga Allah melindungi engkau, dipermudahkan urusan disana. Aku yakin, Allah takkan melupakan hamba-hambaNya yang berusaha.

Mintak maaf tak banyak yang kami dapat tolong, gunakanlah wang pemberian kami itu sebaiknya. InshaAllah, keluarga engkau di sini akan kami jaga dan bantu sebaik mungkin.

Aku tahu perjalanan yang bakal memakan tempoh lebih seminggu ini bakal menduga engkau banyak perkara, namun kami yakin engkau cukup kuat dan tabah untuk melaluinya. InshaAllah. Tinggalkan lagi keluarga di sini, jauh daripada anak-anak tersayang. Pasti kuat dugannya. Namun kami yakin, engkau cukup kuat.

Sentiasa menitiskan air mata teringat nasib yang menimpa warga Syria. Betapa hebat, bertahun lamanya mereka masih mampu bertahan.

Baca: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

Dalam tak sedar, air mata mengalir. Saat yang tak pernah ku duga. Aku selalu cakap;

“nanti kalau aku dah balik Malaysia, bila korang dah balik Syria, telefon tau. Aku nak pergi Syria, ziarah korang”.

Jam 1.50 pagi tadi, kami bertolak membawa Abu Usamah (lelaki Arab warga pelarian Syria seperti dalam gambar) ke lapangan terbang. Kucupan dan pelukan terakhir beliau bersama keluarga diiringi dengan tangisan dan teriakan oleh insan sehidup sematinya, isteri tersayang Ummu Usamah. Takkan kami lupa tangisan itu.

Sungguh tak terfikir di akal, bahawa beliau yang akan terlebih dahulu meninggalkan kami. Bukan dekat jarak yang ditinggalkan sebaliknya jauh, Jordan-Sweden. Pemergian yang aku cukup yakin, cukup sukar bagi beliau.

Namun beliau cukup kuat, tanpa berpaling ke belakang, tanpa tangis walau sedetik, tanpa tolehan terakhir. Beliau pergi meninggalkan keluarga disayangi. Tinggallah 6 orang anak kecil beliau bersama ibu tanpa bapa di bumi asing ini bernama Jordan.

Tiba di lapangan terbang, semasa menaiki eskalator untuk ke tingkat atas, jelas kelihatan kudratnya yang tidak seberapa.

Langkahannya bongkok, kakinya lemah. Kerana ketika ini beliau sedang menghadapi penyakit kaki yang sudah berbulan lamanya, namun masih belum dirawat dengan baik kerana kekurangan dana kewangan. Sungguh, langkahnya sudah lama bongkok.

Namun, dengan bongkok itu masih gagahkan diri mengembara berseorangan ke negara asing hanya untuk mencari masa depan yang lebih baik untuk keluarga tersayang.

Ditambah beliau sendiri pertama kali bakal terbang menaiki kapal terbang, tidak tahu banyak perkara hingga terpaksa kami ajarkan langkah yang perlu dibuat, setidaknya pasti perasaan gundah gulana bermain sana sini. Sungguh tabah hati mu.

Aku pasti si bapa lagi sedih bertimpa-timpa untuk meninggalkan isteri dan anak-anaknya dibumi asing ini. Namun segalanya beliau serahkan pada Tuhan.

Aku hanya sempat berpesan pada anak lelaki sulungnya, “jaga emak baik-baik. Ada masalah ada perkara apa-apa bagi tahu aku atau Salleh, jangan tangguh-tangguh”. Berkaca kelopak mata si anak sulung menitiskan air mata.

Pesan itu aku tinggalkan kerana kata-kata Abu Usamah cukup membuat hati ini sebak. Kami bertanya meminta izin “Abu Usamah, engkau tiada, minggu-minggu kami datang sini (rumah beliau) ziarah tak pe ke? Kau izinkan tak?”,

Jawapan beliau; “La kenapa tak bolehnya, datang la. Rumah korang juga, keluarga korang jugak. Datang la. Usamah (anak lelaki sulung) ada, takde masalah pun”.

Tadi buat pertama kali, Abu Usamah sendiri yang minta ambil gambar dengan ketiga-tiga daripada kami. Aku, Salleh dan Ishak. Ini pertama kali, selalunya kami yang minta ambik gambar. Tapi kali ini, beliau sendiri yang minta. Allah. Pasti ada sesuatu bermain di hatinya sehingga beliau sendiri yang meminta.

Semoga Allah memelihara perjalananmu. Semoga terus maju jaya dan diberi kekuatan selayaknya untuk membawa keluarga mu ke arah masa depan yang lebih bersinar.

Selamat tinggal Abu Usamah, semoga Allah memanjangkan umur kami dan umurmu untuk bertemu lagi.

Baca lagi: Keindahan Syria Satu Ketika Dulu Sebelum Perang

LIKE dan FOLLOW Vocket di Facebook serta Instagram


Demi Menangkap Ikan Dan Burung, Dua Beradik Ubah Suai Motorsikal Untuk Redah Banjir

Baru-baru ini, negara kita telah dilanda bencana banjir terutamanya di kawasan Pantai Timur. Kita turut disajikan dengan pelbagai berita dan maklumat berkenaan bencana alam yang sedang berlaku di kawasan tersebut.

Namun, perkongsian kali ini bakal menarik perhatian orang ramai apabila dua beradik dari Setiu, Terengganu ini berjaya mengubah suai motorsikal milik mereka yang bukan sahaja boleh bergerak di atas jalan raya tetapi juga di dalam air yang dalam.

Hasil gabungan kesungguhan dan kebijaksaan Ikram Shahidi Mat Kail, 24 dan adiknya, Muhammad Zakaria, 22, pastinya membangkitkan keterujaan melihat hasil kreativiti yang dipamerkan oleh mereka berdua.

Motorsikal jenis Modenas Kriss 110 dan Honda C70 yang telah diubah suai itu bukan sahaja masih berfungsi apabila sudah tenggelam sepenuhnya di dalam air, malah mampu bergerak laju walaupun air sudah pun berada pada paras leher penunggang.

Menurut laporan Bernama, Ikram memberitahu bahawa mereka hanya mengambil masa dua jam untuk melakukan pelbagai proses pengubahsuaian.

Bagi melaksanakan misi meredah air banjir ini, beliau menggunakan botol plastik bagi menggantikan tangki minyak, karburetor dan saluran udara ke karburetor, hujung paip ekzos yang kesemuanya diletakkan dengan kedudukan lebih tinggi daripada motosikal biasa bagi membolehkan motosikal itu bergerak dalam paras air yang tinggi.

Manakala, menurut Muhammad Zakaria pula, mereka melakukan perkara itu hanya untuk mengisi masa lapang dan juga untuk digunakan mengambil hasil tangkapan ikan di kawasan banjir dan menangkap burung.

Kedua-dua mereka dikatakan tidak pernah mendapat pendidikan formal tetapi mempunyai minat yang mendalam terhadap komponen motorsikal sejak kecil dan pernah bekerja dengan mekanik lain selama beberapa tahun sebelum membuka bengkel kecil di kampung.

“Jika ada rezeki, teringin juga nak belajar secara formal sebab kami bercadang nak buat motosikal amfibia pula pada musim banjir akan datang. Boleh juga tolong bawa orang kampung ke kawasan selamat,” kata Zakaria ketika ditemu ramah oleh Bernama.

Terdahulu telah tular beberapa video di Facebook yang memaparkan dua beradik itu meronda sekitar kampung untuk mencuba motorsikal yang telah diubah suai tersebut, namun beberapa rakan mereka telah merakam akan perkara tersebut dan memuat naik di laman Facebook.

Rata-rata netizen teruja dengan kreativiti yang ditunjukkan oleh dua beradik ini serta memuji hasil ubah suai yang dilakukan mereka itu.

Terdahulu, netizen memuji tindakan dua pemuda yang berjaya menyelesaikan masalah banjir di Kuala Lumpur. Klik pautan di bawah untuk bacaan lanjut.

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Jangan Main Banjir Jika Ada Luka Untuk Elakkan Diri Dijangkiti Kencing Tikus

5 Langkah Ini Boleh Kurangkan Kos ‘Repair’ Kereta Yang Ditenggelami Banjir


Demi Mendalami Watak, Farid Kamil Ambil Masa Sebulan Belajar Cara Anwar Ibrahim Angkat Tangan

Untuk menjadi seorang pelakon yang baik bukan sesuatu yang mudah. Tambah-tambah apabila cerita yang dibawa berasaskan kisah benar. Seorang pelakon itu perlu memahami watak dan perilakunya untuk betul-betul mendalami sisi watak yang dipegang. Bagi memahami sesuatu watak itu pula, ia perlukan pemahaman yang mendalam dan kajian yang bersifat menyeluruh.

Cabaran ini turut diakui oleh Farid Kamil apabila beliau memberitahu Sinar Harian bahawa dia terpaksa mengambil masa sebulan untuk mendalami watak Datuk Seri Anwar Ibrahim dan mempelajari cara Perdana Menteri Ke-10 itu mengangkat tangan ketika ditahan pada tahun 1998. Beliau yang membawa watak Ahli Parlimen Tambun dalam filem Anwar, The Untold Story berkata bahawa persiapan tersebut dilakukan sebaik mungkin sebelum berangkat ke Jakarta, Indonesia untuk sesi penggambaran.

“Sebelum berangkat ke Jakarta, saya hanya berlatih bagaimana kedudukan tangan Anwar dan lebih kurang satu bulan berlatih untuk mengangkat tangan seperti yang kita tengok di dalam poster tersebut. Setiap pergerakan yang dilakukan ketika itu adalah persoalan yang bermain di fikiran setiap rakyat Malaysia pada tahun 1998? Kenapa mata bekas Timbalan Perdana Menteri (ketika itu) lebam? Apakah di sebalik kejadian dan benarkah berlaku kejadian seumpamanya?” katanya ketika majlis pelancaran filem tersebut di sebuah hotel di sini, pada Rabu.

Selain itu, Farid juga berkata bahawa beliau diberi peluang untuk bertemu dengan Anwar Ibrahim sebanyak tiga kali. Pertemuan itu adalah bagi memahami situasi sebenar yang terjadi kepada Anwar semasa beliau dipecat dari jawatan Timbalan Perdana Menteri dan ditahan oleh pihak polis. Karakter Anwar pula digarap bukan sahaja melalui pemerhatian, tetapi Farid juga membuat pembacaan terperinci seperti meneliti laporan perubatan Perdana Menteri yang didakwa ditumbuk ketika berada dalam tahanan.

Filem Anwar, The Untold Story berkisarkan perjalanan politik Anwar di Malaysia dalam memerangi rasuah. Ia akan mula ditayangkan di pawagam seluruh negara pada Mei depan. Set masa filem itu berdasarkan cabaran yang dihadapi Anwar dalam menangani isu rasuah di negara ini bermula dari 1993 sehingga 1998, iaitu ketika dilantik sebagai Menteri Kewangan sehingga dipecat dan dipenjarakan. Diolah daripada kisah benar, alur ceritanya adalah mengenai ketegasan Anwar yang konsisten menolak berbagai jenis imbuhan dan wang tunai daripada pihak tertentu.


Demi Nyawa Anda, Jangan Buat 7 Perkara Ini Masa Di Lapangan Terbang

Isu satu ajensi pelancongan yang di tuduh cuba seludup duit melalui pelanggan dia beberapa hari lepas patut di jadikan pengajaran buat mereka yang selalu singgah di airport. Isu ini berat, bukan isu kecil. Nasib baik duit kalau dadah?

Ada beberapa isu di airport yang pernah berlaku untuk kita jadikan pengajaran di masa depan. Nampak remeh tapi bila kena batang hidung dan nampak tali gantung nak senyum pun tak lalu bang.

1. Jangan terima kiriman dari orang lain yang tak pasti hujung pangkalnya.

Apa lagi yang sudah siap di bungkus. Kalau barang-barang yang baru di beli sebaiknya anda bungkus sendiri supaya tidak ada benda-benda terlarang di bawa bersama melintasi border control.

2. Jangan combine bag dengan travel buddies yang baru kenal kat group-group travel.

Biar lah check in asing-asing dan bayar lebih. Kita tak tau apa yang ada dalam bag kawan tu. Kecuali travel buddies anda jenis boleh share spender dengan anda ok lah.

3. Jangan pernah biarkan backpack anda tidak berbalut/ tanpa raincover.

Boleh membuatkan anda kehilangan nyawa. Kerana ada sindiket yang akan menyelitkan barang-barang terlarang di beg anda.

Kalau anda lepas beg anda akan di curi. Kalau anda tak lepas anda mungkin akan ke dalam dan mungkin akan jadi banduan akhir.

4. Jangan berbaik hati tawarkan ruang beg anda untuk orang di depan atau di sebelah anda yang mana beg terlebih had berat.

Kalau nak tolong sangat, beri duit adalah lebih baik demi keselamatan anda daripada beri ruang beg anda. Walau terlebih setengah kilo saja pun jangan lah bagi mereka checkin beg di bawah nama anda. Kalau setengah kilo tu semua ganja tak pasal-pasal masuk bawah akta 39B = mati.

5. Jangan pernah pegang barang orang lain semasa di airport.

Kalau ada orang mintak tolong suruh je dia letak di pondok polis, kaunter informasi atau mana-mana tempat yang selamat untuk bag dia. Yang penting bukan di tangan anda. Walau yang mintak tolong tu Maria Ozawa sekali pun tolong lah jangan pegang kan.

6. Kalau anda berada di surau dan kasut anda hilang, jangan pakai kasut yang di tinggalkan di surau tersebut.

Mungkin kasut itu dah di selitkan dadah dan cuba menjadikan anda keldai untuk melepasi border control.

Kalau anda lepas akan ada orang yang pulangkan kasut anda dengan alasan tertukar semasa di surau.

7. Jangan pernah tinggalkan beg anda tanpa pengawasan

Bawa saja ke mana anda pergi walau ke tandas sekali pun, takut di masukkan benda-benda terlarang oleh sindiket-sindiket tertentu.

Ada kisah benar tentang seorang pemuda yang mana beliau sekarang sudah arwah di tali gantung.

Semasa di airport berhampiran tandas seorang lelaki tergesa-gesa hendak masuk ke tandas (macam orang cirit) dan meminta dia pegang briefcase dan terus berlari masuk ke tandas.

Kurang dari 5 minit pemuda itu telah di kepung dan ternyata di dalam briefcase itu adalah dadah. Lelaki yang lari ke tandas tu dah hilang entah ke mana.

Kisah ini di ceritakan oleh sepupu pemuda itu. Kalau cerita ini tipu ambil je pengajaranya bukan persoalkan kerja polis. Apa-apa hal, happy traveling guys. Stay safe. Jangan baik sangat. Biar selfish bertempat.


Demi Pelanggan Tak Puasa, Wanita Sanggup Sorok Nasi Dan Lauk Dalam Tandas, Mesin Basuh

Seorang peniaga yang disyaki melakukan kegiatan jual beli kepada orang tidak berpuasa dalam operasi di Tangok, dekat Bachok didapati menyorokkan lauk dalam tandas dan nasi bungkus dalam mesin basuh.

Menurut laporan Berita Harian, Dalam operasi cegah orang tidak berpuasa oleh Pejabat Agama Jajahan Bachok dan Majlis Daerah Bachok antara jam 10 pagi hingga 12 tengah hari, lebih 20 bungkus nasi berlauk ayam bersama teh O ais dirampas.

Pegawai Agama Jajahan Bachok Suratemi Mat Yusof, berkata dalam operasi itu, pihaknya memberi amaran kepada seorang wanita yang juga pemilik rumah berusia 40-an.

Operasi itu dilakukan hasil pemantauan pihaknya dan aduan awam yang mendapati pemilik rumah menjual makanan dan minuman kepada individu tidak berpuasa.

“Hasil operasi menemukan lebih 20 bungkus nasi yang disorok dalam mesin basuh dan ayam yang diperap dalam tandas.

“Selain itu, kita juga menemukan teh O ais yang disembunyikan dalam bilik tidur. Hasil soal siasat, pemilik rumah mengaku membungkus nasi itu sebelum pembeli menghubunginya untuk mengambil makanan itu.

“Wanita berkenaan memaklumkan dia menjual dari rumah pada Ramadan kepada individu yang tidak berpuasa,” katanya ketika dihubungi hari ini.

Suratemi berkata, pihaknya memberi nasihat kepada wanita itu supaya tidak menjual makanan kepada golongan yang tidak berpuasa dan wanita itu berjanji tidak akan mengulangi perbuatan terbabit pada masa akan datang.

Wanita itu juga akan dipanggil untuk diberi kaunseling supaya tidak menjual makanan pada waktu pagi sepanjang Ramadan ini.

“Dalam operasi itu, tiada tangkapan dibuat berikutan mereka sempat melarikan diri sebaik menyedari kehadiran pihak berkuasa,” katanya.


Demi Penjarakan Sosial, Guru ‘Bertukang’ Sendiri Hasilkan 80 Meja Kayu Untuk Murid Sekolah

Pelaksanaan norma baru selepas COVID-19 di sekolah seperti penjarakan sosial di dalam kelas sudah pastiya memerlukan perubahan perlu dilakukan oleh pihak sekolah.

Antaranya ialah mengurangkan jumlah pelajar dalam kelas untuk sesuatu masa dan ada juga yang perlu menambah bilangan meja dan kerusi bagi memastikan penjarakan sosial dapat dilakukan.

Sudah semestinya, amalan penjarakan sosial ini memberikan sedikit cabaran buat sekolah yang tidak mempunyai fasiliti meja dan kerusi yang cukup untuk tujuan tersebut.

Bagaimanapun, cabaran tersebut berjaya ditangani dengan baik oleh sekumpulan guru dari salah sebuah sekolah ini apabila mereka bekerjasama menghasilkan sendiri meja kayu untuk pelajar mereka seperti dikongsikan @Suryadi di Twitter ini.

Kami (guru) sedang buat sebanyak 80 meja untuk persediaan minggu depan. Meja tak cukup sebab kena penjarakan sosial dalam kelas. Sebelum ni beberapa org murid kongsi 1 meja (meja panjang). pic.twitter.com/nIwPnfdRGg

Menurut beliau, penghasilan meja kayu sebanyak 80 unit itu dilakukan kerana bilangan meja yang tidak mencukupi kerana perlu melakukan penjarakan sosial dalam kelas.

Justeru itu, mereka para guru bersama pekerja-pekerja pembersihan sekolah mengambil inisiatif untuk ‘bertukang’ sendiri bagi menyiapkan meja-meja tersebut.

“Projek ini kami buat bersama abang-abang pekerja pembersihan sekolah (tiada dalam gambar).

“Mereka lagi pakar dan gigih nak siapkan sebelum 22 julai nanti,” kongsinya di Twitter.

Inisiatif yang dilakukan sendiri oleh para guru dan pihak sekolah itu mula mendapat perhatian netizen selepas ia dikongsikan di media sosial.

Bukan sahaja mendapat lebih daripada 10,000 retweet, malah sebilangan besar netizen turut memuji usaha yang dilakukan mereka.

Saya 'salut'..ini lah sisi guru-guru Malaysia yang tidak dipertontonkan dan tidak diketahui..guru-guru berperanan dalam pelbagai tugas diluar bilik darjah. Syabas. Mohon sangat Kementerian bantu sekolah2 yang tidak cukup keperluan asas sebegini.#kamigurumalaysia

Hebat kalian…kagum! Sumpah keramat seorang guru terus menjadi amali

Walaupun tugas hakiki mereka sebagai seorang guru hanya untuk mengajar dan mendidik anak bangsa, namun apa yang dilakukan oleh para guru ini adalah sesuatu yang luar biasa.

Demi memastikan penjarakan sosial dapat diamalkan oleh pelajar, mereka bertungkus lumus untuk menyiapkan bukan sedikit tetapi 80 unit meja kayu yang sudah semestinya memerlukan masa dan usaha keras untuk menyiapkannya.

Kami sebelum ini juga pernah berkongsi beberapa norma baru yang perlu diamalkan di sekolah pasca COVID-19. Baca lebih lanjut mengenainya di pautan di bawah.

Makan Dalam Kelas Dan Meja Berjarak Satu Meter Antara Norma Baru Sekolah Di Malaysia

Guna Bahasa Kasar Minta Sekolah Ditunda, Tindakan Pelajar Mesej Perdana Menteri Undang Kecaman Netizen

Tidak Mahu ‘Ponteng’ Sekolah, Pelajar Malaysia Terpaksa Tinggal Seorang Diri Di Singapura


Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura

Demi mencari rezeki, kita sanggup untuk melakukan apa sahaja demi kelangsungan hidup. Dari tidur tepi jalan sehinggalah berlapar demi untuk menjimatkan wang.

Itulah yang terjadi bagi rakyat Malaysia yang bekerja di Singapura setelah wabak COVID-19 menyerang dunia dan memaksa semua negara, termasuk Singapura dan Malaysia, menutup pintu sempadan bagi membendung penularan wabak ini.

Shahruddin Haeal Helmy Mohd Noh, salah seorang rakyat Malaysia yang bekerja di syarikat minuman di Singapura ketika ditemuramah oleh New Straits Times mengatakan lebih dari 100 rakyat Malaysia yang kehilangan tempat tinggal kerana tidak mampu untuk menyewa bilik atau katil.

Shahruddin berkata dengan pendapatan bulanan rata-rata antara S$ 800 (RM2,441) dan S$ 1,400 (RM4,271), banyak yang tidak mampu menyewa katil dengan harga antara S$ 300 (RM915) dan S$ 500 (RM1,525) sebulan, atau apalagi bilik dengan sewa antara S$ 700 (RM2,135) dan S$ 1,200 (RM3,660).

Dia menambah bahawa jumlah itu tidak termasuk dengan perbelanjaan harian untuk makanan yang mencapai sekitar S$ 20 (RM61) dan pengangkutan antara S$ 3 (RM9) dan S$ 4 (RM12) setiap perjalanan.

Katanya lagi, sebilangan dari rakyat Malaysia hanya tinggal dengan baki sekitar S$ 100 (RM304) untuk bertahan selama sebulan, setelah memberi sekitar S$ 700 (RM2,134) untuk keluarga di Malaysia dan S$ 300 (RM915) untuk menyewa katil.

Manakala mereka yang berpendapatan melebihi $ 1,500 (RM4,575) juga terkesan. Ia dipengaruhi oleh kos petrol, permit masuk kenderaan (VEP) pada harga S $ 4 (RM12) setiap hari, antara lain.

Walaupun terdapat program Pengaturan Perjalanan Berkala (PCA) dari kerajaan Singapura dan Malaysia. Kebanyakan rakyat Malaysia memilih untuk kekal berada di Singapura.

Keperluan untuk bertahan bagi memastikan pekerjaan mereka terjaga dan peraturan yang ditetapkan oleh beberapa majikan di Singapura juga telah meninggalkan mereka dengan pilihan yang terhad.

Selain daripada itu, walaupun dibenarkan untuk mengambil cuti pendek, peraturan seperti kuarantin selama 14 hari setelah kembali ke Malaysia dan satu lagi kuarantin ketika kembali ke Singapura sedikit sebanyak akan mempengaruhi pekerjaan mereka.

Tambahan daripada itu, mereka juga perlu membayar sekitar RM2,200 untuk kos penginapan sepanjang kuarantin dan juga untuk ujian COVID-19, kata Shahruddin.

Terdahulu, lebih 2 juta rakyat Malaysia adalah pendatang di Singapura. Klik pautan di bawah untuk membaca.

Lebih 2 Juta Rakyat Malaysia Adalah Pendatang Di Singapura

Rakyat Malaysia Sanggup Lakukan Apa Sahaja Kerja Di Singapura, Tetapi Tidak Di Negara Sendiri

226,000 Warga Singapura Terdiri Daripada Kumpulan 1% Terkaya Dunia


Demi Sebuah Tanggungjawab, Kanak-Kanak 12 Tahun Ini Rela Korbankan Masa Lapangnya

Kenalkan adik Baharudin Bohari, umur 12 tahun dari Kampung Sungai Isap, Kuantan, Pahang.

Ada sesuatu yang menyentuh hati tentang adik ini. Beliau sanggup berjalan kaki menjaja kuih disekitar kampung demi mencari sesuap nasi untuk menyara ibu dan enam adik-beradiknya selepas kematian bapa beliau akibat kemalangan jalan raya pada Mei lalu.

Baharudin akan menjaja kuih diwaktu petang selepas balik dari sekolah. Sikap bertanggungjawab adik Baharudin ini wajar menjadi inspirasi buat kanak-kanak lain.

Beliau sanggup memikul tanggungjawab di usia yang masih muda.

Saksikan rakaman video sewaktu adik Baharudin menjaja kuihnya.

Kami doakan adik Baharudin terus cekal dan tabah. Selamat berjaya dalam peperiksaan UPSR yang akan diduduki tak lama lagi.


24 Tahun Mencari Tanpa Henti, Lelaki Ini Kembali Disatukan Dengan Anaknya Yang Diculik

Siapa sangka tindakan Guo Gangtang, 51 tahun, membonceng motosikalnya selama 24 tahun dan meredah perjalanan sejauh 500,000 kilometer ke seluruh China demi mencari anak lelakinya yang diculik sekitar tahun 1997 yang lalu bertukar menjadi detik manis buat dirinya.

Kepiluan hati Guo terubat apabila beliau berjaya bertemu semula dengan anak lelakinya (ketika itu berusia 2 tahun) yang dikatakan hilang di hadapan rumahnya yang terletak di wilayah Shandong dipercayai diculik oleh dua orang suspek yang menjalankan sindiket pemerdagangan manusia.

Difahamkan, pihak polis tempatan berjaya menjejak identiti anaknya menerusi sampel ujian DNA pada Jun yang lalu. Malah, identiti dua suspek yang terlibat dalam kes penculikan anak lelaki Guo juga berjaya dikesan dan telah diberkas.

Global Times melaporkan, seorang wanita bernama Tang telah menculik anak Guo ketika kanak-kanak tersebut leka bermain dan bersendirian di luar rumah pada 21 September 1997 lalu. Susulan itu, Tang bersama teman lelakinya, Hu segera menjual anak Guo kepada salah sebuah keluarga yang tinggal di wilayah Henan.

Menyedari anaknya telah hilang, Guo hampir bunuh diri tetapi beliau mengubah fikiran dan tidak berputus asa lantas segera mencetak seberapa banyak poster gambar bersertakan maklumat asas mengenai anaknya lalu menyebarkan ia kepada orang ramai.

Guo juga menghasilkan kibaran sepanduk yang memaparkan maklumat dan gambar anaknya lalu diletakkan pada motosikalnya sepanjang beliau merantau ke seluruh wilayah di China kecuali wilayah Tibet dan Xinjiang untuk mencari anaknya.

Sepanjang menempuh misi ini, Guo dikatakan pernah mengalami kemalangan jalan raya sehingga menyebabkan beberapa tulangnya patah. Tambah derita, beliau juga pernah dirompak di tepi jalan dan hampir sepuluh motosikal miliknya dilaporkan telah rosak.

Misi berkenaan tidak akan berjaya jika Guo tidak berjimat cermat menguruskan sumber kewangannya. Difahamkan, Guo terpaksa tidur di bawah jambatan dan meminta sedekah daripada orang awam jika beliau kehabisan wang.

Kisah Guo Gangtang yang mengembara mencari anaknya sangat popular sehingga ia diabadikan dan menjadi inspirasi bagi filem Lost and Love (2015) lakonan aktor terkenal Hong Kong, Andy Lau.

Pengorbanan Guo selama 24 tahun akhirnya menemui penamat yang bahagia dan berbaloi apabila beliau akhirnya bertemu dengan anak lelakinya, Guo Xinshen yang masih hidup bersama keluarga angkatnya di wilayah Henan. Dalam satu video, kelihatan Guo bersama isteri menangis dan memeluk erat anak lelaki mereka setelah keluarganya berjaya disatukan semula pada Ahad minggu lalu.

Begitulah kisah pengorbanan Guo Gangtang, seorang ayah yang sanggup berkorban apa sahaja demi bertemu semula dengan anak tercinta. Hargailah dan sayangilah ibu bapa ketika mereka masih ada di dunia ini.

Twitter satukan kembali gadis ini dengan bapanya selepas 10 tahun. Klik pautan di bawah untuk membaca.

Twitter Satukan Kembali Gadis Ini Dengan Bapanya Yang Terpisah Selepas 10 Tahun

Gadis Indonesia Jumpa Bapa Terpisah 19 Tahun Dengan Bantuan Netizen Malaysia

Berita TV3 Temukan Kembali Keluarga Dengan Gelandangan Terpisah Lebih 20 Tahun


Demi ‘Seludup’ Makanan Dalam Pawagam, Lelaki Ini Kongsi Cara Dengan Guna Kotak Kasut

Umum mengetahui bahawa tidak boleh membawa makanan luar untuk masuk ke pawagam dan hanya boleh membawa makanan dijual di pawagam tersebut.

Malah, pemeriksaan akan dilakukan ketika semakan tiket dan terbaharu, seorang pengguna TikTok @ahroooon telah berkongsi sebuah video memaparkan bagaimana dia menyeludup makanan luar ke pawagam.

Menerusi video tersebut, dapat dilihat dia memasukkan makanan seperti burger, snek dan banyak lagi di dalam kotak kasut. Lalu, dia meletakkan kotak tersebut ke dalam plastik seolah-olah dia baru sahaja membeli ‘kasut’ bagi mengaburi penjaga tiket.

Perkongsian tersebut telah meraih perhatian orang ramai dan rata-rata netizen mengatakan trik tersebut berguna serta mahu mencubanya kelak.

Ada juga netizen mengatakan selalu melakukan trik seperti itu untuk seludup makanan ke pawagam dan segelintir netizen juga bimbang jika selepas ini mereka kantoi disebabkan video tersebut viral.


Demi Teruskan Operasi, Twitter Terpaksa ‘U-Turn’ Dengan Ambil Semula Pekerja Yang Dipecat

Elon Musk baru sahaja membuang ribuan pekerja kerana mahu menjimatkan kos operasi yang tinggi. Namun tindakan itu kini membawa padah apabila urusan seharian tidak berjalan lancar seperti yang diharapkan.

Tidak sampai seminggu, beberapa kakitangan dibuang kerja kini diminta datang semula ke pejabat kerana kepakaran mereka diperlukan dalam meneruskan operasi platform tersebut. Sejumlah pekerja diperlukan ketika ini dalam membangunkan ciri yang diminta oleh Elon Musk.

Fasa permulaan Elon Musk di Twitter sepertinya tidak begitu baik kerana menempuhi pelbagai masalah serius seperti pengiklan beralih dari platform itu, kos seharian yang tinggi dan banyak lagi. Beliau juga baru menyedari Twitter alami kerugian $4 juta (~RM18.9 juta) sehari dalam kos operasinya.


Demi Untuk Terus Hidup, Lelaki Ini Berjalan 100KM Sambil ‘Melelong’ Buah Pinggangnya

COVID-19 bukan sahaja meragut nyawa, tetapi ia ambil semua nasib dan masa depan manusia.

Kalau di Malaysia, orang beratur panjang untuk menggadai barangan berharga seperti emas, namun lain pula cerita di Indonesia apabila seorang lelaki dari Klaten yang ceritanya heboh kerana dia mahu menjual buah pinggang bagi meneruskan hidup.

Nama lelaki itu Frans Larry Oktavianus, dia dilaporkan nekad untuk menjual buah pinggangnya selepas kehilangan punca pendapatan. Lebih pilu, Larry sanggup berjalan sehingga 100KM sambil membawa kad bod yang tertera tujuannya untuk menjual buah pinggang bagi menyara empat anaknya.

Masyarakat setempat sebetulnya terkejut dengan tindakan Larry, manakala salah seorang penduduk di Dusun Karangasem, Ngering Jogonalan tidak menyangka bahawa kawannya, Larry senekad itu.

Bagi Ketua Desa RW 4 Ngering, Kabupaten Jogonalan, Heru Utomo menjelaskan bahawa Larry mempunyai 4 orang anak dan semuanya masih kecil.”Terdapat 4 kanak-kanak yang masih kecil. Sebenarnya masih ada bayi dan yang terbesar adalah sekolah menengah kelas tiga,” lanjut Heru.

Tambah Heru lagi, Larry bukan berasal dari Klaten. Dia sebenarnya berasal dari Jakarta, tetapi berkahwin dengan seorang wanita tempatan dan kemudian memilih untuk tinggal di kampung ini bersama isteri dan anak-anaknya.

Sebelum ini Larry bekerja sebagai seorang pencuci kereta dan motosikal di bandar Yogyakarta, wilayah tengah di pulau Jawa Indonesia. Isterinya pula adalah seorang suri rumah.

Heru mengatakan bahawa keluarga Larry sebenarnya sudah dipertimbangkan oleh penduduk dan pemerintah untuk mendapat berbagai bantuan, termasuk Kartu Sehat Indonesia (KIS) dan Program Harapan Keluarga (PKH).

Disebabkan bantuannya masih belum sampai dan Larry pula telah buntu untuk mencari wang bagi menyara keluarga. Jadi ini sahaja pilihan terakhir yang dia ada, dengan menjual buah pinggang.

Untuk bacaan lanjut mengenai situasi COVID-19 di beberapa negara lain, klik pautan di bawah.

Tetamu Kenduri Kahwin Terperangkap Di Rumah Pengantin Selama 35 Hari Akibat ‘Lockdown’

Iklan ‘Siakap Bakar Berhenti Tepi’ Bantu Peniaga Ini Jual Sehingga 50 Ekor Ikan Sehari

Nafi Jadi ‘Robin Hood’, Aamir Khan Tepis Dakwaan Beri Wang Dalam Karung Gandum


Denda RM1,000 Sedia Dikenakan Buat Peminum Arak Dan Perokok Di Taman Rekreasi Sekitar Selangor

Mula dipopularkan oleh mantan Menteri Kesihatan dalam mengenakan tindakan kepada individu yang menghisap rokok di restoran dan premis makanan, nampaknya usaha seumpama ini sedia diperluaskan dimana Selangor muncul negeri pertama dalam melarang orang ramai meminum arak, merokok serta menghisap rokok elektronik atau vape di taman awam dan rekreasi.

Menurut EXCO Kerajaan Tempatan, Pengangkutan Awam dan Pembangunan Kampung Baru, Ng Sze Han, larangan baharu ini sedia dimasukkan di dalam senarai kesalahan di Undang-Undang Kecil Taman 2005 Pihak Berkuasa Tempatan (PBT) negeri Selangor.

Difahamkan pemilihan untuk melarang aktiviti tidak sihat ini dibuat demi menjaga kesihatan dan keselesaan orang ramai terdiri daripada pelbagai lapisan umur yang mengunjungi taman rekreasi lebih-lebih pada waktu pasca COVID-19.

Berdasarkan penguatkuasaan undang-undang yang dijalankan oleh PBT, saman sehingga RM1,000 bakal dikenakan kepada pengunjung yang ingkar dengan arahan yang ditetapkan.

Selain itu, pihak penguat kuasa PBT bakal mengadakan operasi dari semasa ke semasa manakala orang ramai berpeluang membuat aduan kepada PBT sekiranya terdapat pengunjung yang melakukan salah laku.

Ketahui juga tiga lokasi ‘rahsia’ kedai makan enak tepi sungai di sekitar Selangor dengan klik pautan di bawah.

3 Lokasi ‘Rahsia’ Kedai Makan Sedap Tepi Sungai Di Sekitar Selangor

KL Bird Park Tawar Promosi Tiket Masuk Serendah RM6 Sehingga 31 Julai 2020


Anda Bakal Didenda Jika Hilangkan Pasport

Pemegang pasport antarabangsa dinasihati lebih peka terhadap keselamatan pasport mereka. Menurut apa yang telah diumumkan oleh Jabatan Imigresen Malaysia, tidakan bayaran denda akan dikenakan terhadap mereka yang kehilangan pasport atas faktor kecuaian.

Menurut Ketua Pengarah Imigresen Datuk Seri Mustafar Ali, perbincangan mengenai bayaran denda ini masih lagi dalam perbincangan namun secara dasarnya telah dipersetujui oleh Timbalan Perdana Menteri Datuk Seri Dr Ahmad Zahid Hamidi yang juga merupakan Menteri Dalam Negeri.

Sebelum ini, mereka yang kehilangan pasport tidak dikenakan denda. Jadi, sebagai langkah menyedarkan masyarakat, tidakan denda ini dilaksanakan bertujuan supaya masyarakat di Malaysia lebih sedar dan rasa bertanggungjawab untuk memastikan pasport yang dipegang disimpan dengan selamat.

“Sebelum ini, mereka yang kehilangan pasport tidak dikenakan denda dan kita tahu nilai untuk membuat pasport itu sudah semestinya membabitkan kos, jadi kita merancang supaya denda dikenakan terhadap mereka yang menghilangkannya,” katanya dalam satu sidang media.

Pelaksanaan ini akan dilakukan selepas mendapat kelulusan kerajaan memandangkan ada beberapa perkara perlu dipinda terlebih dahulu. Bagaimanapun, tiada sebarang maklumat cadangan bayaran denda bakal dikenakan kepada pemilik yang kehilangan pasport atas faktor kecuaian.

Apa pun cadangan terbaru ini anda dinasihati sentiasa menjaga cermat pasport lebih-lebih lagi ketika berada diluar negara, kerana inilah satu-satunya bukti pengenalan kepada diri anda.

BACA: Perbaharui Pasport Anda Secara ‘Online’ Mulai Hari Ini


Denda Hingga RM5,000 Dan Penjara 12 Bulan Jika Berbasikal Di Lebuh Raya Tanpa Kebenaran

Setelah berbulan-bulan pengguna lebuh raya ‘kurang senang’ dengan segelintir penunggang basikal berkumpulan, akhirnya pihak polis telah mengeluarkan larangan terhadap sebarang aktiviti berbasikal tanpa kebenaran daripada pihak PDRM dan Lembaga Lebuhraya Malaysia (LLM).

Menurut laporan Harian Metro, Pengarah Jabatan Siasatan dan Penguatkuasaan Trafik (JSPT) Bukit Aman Datuk Mat Kasim Karim menegaskan bahawa penunggang basikal yang melanggar undang-undang boleh dikenakan tindakan mengikut Akta Pengangkutan Jalan 1987 dan Kaedah-Kaedah Lalu Lintas Jalan 1959.

“Tindakan akan diambil mengikut Seksyen 54(1) Akta Pengangkutan Jalan 1987 kerana menunggang secara melulu yang memperuntukkan hukuman denda RM1,000 hingga RM5,000 atau penjara sehingga 12 bulan.

“Gagal mematuhi papan tanda lalu lintas yang melarang berbasikal di lebuh raya boleh menyebabkan individu itu dikenakan tindakan mengikut Seksyen 79(2) akta sama, manakala Seksyen 112(3) pula membolehkan basikal disita jika melakukan mana-mana kesalahan berbasikal,” kata Datuk Mat Kasim Karim.

Tambah beliau lagi, penunggang yang didapati tidak memasang lampu depan dan belakang pada basikal boleh dikenakan tindakan mengikut Kaedah 35 Kaedah-Kaedah Lalu Lintas Jalan 1959 iaitu denda maksimum RM2,000 atau penjara sehingga enam bulan.

Jika basikal tiada brek dan loceng sebagai ciri keselamatan serta menunggang secara berkumpulan iaitu tidak berada dalam satu deretan, juga boleh dikenakan hukuman yang sama mengikut Kaedah 42.

Datuk Mat Kasim Karim menyatakan sebanyak 150 kes kemalangan direkod membabitkan penunggang basikal, sejak Januari hingga September tahun ini. Daripada jumlah itu, sebanyak 71 kes kematian, manakala 24 cedera parah dan 55 lagi cedera ringan.

“JSPT setakat hari ini hanya mengambil tindakan advokasi terhadap penunggang basikal yang berkayuh secara berkelompok di jalan raya.

“Polis tidak menghalang aktiviti berbasikal namun harus mematuhi aspek keselamatan ditetapkan,” terang beliau lagi.

Sebelum ini pihak polis telah memberitahu akan memantau aktiviti berbasikal berkumpulan lebih ketat lagi setelah tular beberapa gambar serta video mereka mengayuh di belakang lori serta treler.

Polis Bakal Pantau Aktiviti Berbasikal Berkumpulan Dengan Lebih Ketat

Geng Basikal Buat Kayuhan Ketika ‘Waktu Puncak’ Undang Kerisauan Orang Ramai

Tidak Peka Dan Beradab, Netizen Kecewa Geng Basikal ‘Selfish’ Guna Jalan Raya


Denda RM1,000 Bakal Dikenakan Jika Gagal Mengimbas MySejahtera Di Stesen Minyak

Umum tahu sejak pandemik COVID-19 melanda, kerajaan Malaysia telah memperkenalkan aplikasi MySejahtera. Aplikasi ini bertujuan untuk orang ramai mendaftarkan diri sekaligus mengetahui lokasi yang dituju sekiranya terdapat kontak rapat dengan individu yang disahkan positif COVID-19.

Terbaharu, Malay Mail melaporkan pihak polis akan mengeluarkan saman kepada individu yang gagal mengimbas MySejahtera sewaktu mengisi minyak di stesen minyak.

Menurut Timbalan Pengarah Jabatan Siasatan Jenayah Bukit Aman, DCP Datuk Mior Faridalathrash Wahid, orang ramai dinasihatkan untuk mengimbas MySejahtera terlebih dahulu meskipun tidak memasuki kedai serbaneka di stesen berkenaan. Hal ini dibuat sebagai langkah untuk mengesan sekiranya terdapat individu yang positif COVID-19 di kawasan berkenaan.

Beliau berkata demikian ketika mengulas mengenai klip rakaman suara seorang lelaki yang mendakwa bapanya telah dikompaun sebanyak RM1,000 kerana gagal mendaftar aplikasi MySejahtera ketika mengisi minyak meskpun memakai pelitup muka.

Sebelum ini, aplikasi MySejahtera pernah menjadi pertikaian netizen disaat kes COVID-19 dalam negara kembali meningkat.

MySejahtera Jadi Pertikaian Netizen Disaat Kes COVID-19 Dalam Negara Kembali Meningkat

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi


Denda RM100,000 Untuk Kontraktor Yang Gagal Sempurnakan Jalan

Menteri Perumahan dan Kerajaan Tempatan, YB Zuraida Kamaruddin bercadang menaikkan kadar denda kontraktor yang didapati gagal membaiki dengan sempurna sebarang kerja pengorekan jalan awam berdepan hukuman denda sehingga RM100,000 jika pindaan Akta Jalan, Parit dan Bangunan 1974 diluluskan.

Menurut beliau, undang-undang yang sedia ada dilihat tidak berkesan dan denda yang dikenakan sebelum ini sebanyak RM1,000 tidak cukup kuat untuk memberi kesedaran pada syarikat kontraktor.

Selain itu juga, YB Zuraida Kamaruddin berkata denda itu juga akan terpakai bagi kesalahan merosakkan siar kaki, jalan kaki lima, atau harta kepunyaan PBT. Nampaknya ini satu langkah bijak daripada pihak kerajaan untuk memastikan keselamatan penguna terjamin sekaligus memberi pengajaran buat para kontraktor yang terlibat.


Denda RM150,000 Dan Penjara 20 Tahun Tidak Cukup Untuk Hukum Pemandu Mabuk Yang ‘Membunuh’

Pemandu mabuk telah menjadi antara topik paling popular sejak kebelakangan ini. Beberapa portal berita utama telah menyajikan kita bagaimana memandu dalam keadaan mabuk telah membunuh ramai orang yang tidak bersalah.

Tidak mahu masalah ini berpanjangan, Menteri Pengangkutan Datuk Seri Wee Ka Siong telah memutuskan untuk mengenakan hukuman yang lebih berat kepada pemandu yang memandu di bawah pengaruh alkohol.

Sesiapa yang didapati bersalah memandu dalam keadaan mabuk boleh dipenjara maksimum 20 tahun dan didenda hingga RM150,000.

Namun, bagi Ketua Aktivis Persatuan Pengguna Islam Malaysia (PPIM), Datuk Nadzim Johan, cadangan denda itu seolah-olah tidak memihak kepada keluarga mangsa yang telah kehilangan ahli keluarga mereka disebabkan oleh pemandu mabuk.

Tambahnya lagi, memandu dalam keadaan mabuk dan tidak melakukan kesalahan adalah berbeza dengan memandu dalam keadaan mabuk sehingga mengakibatkan korban nyawa.

“Ini berbeza jika dia langgar dan bunuh orang lain. Dia menyebabkan kematian tanpa sengaja. Kalau tidak, hukuman itu macam tidak berat.

“Kalau setakat denda, mungkin orang boleh bayar. Macam mana dengan mangsanya pula. Keluarganya dapat apa?,” katanya seperti dipetik oleh Ismaweb.net.

Namun, denda ini hanya akan berkuatkuasa sekiranya pindaan Akta Pengangkutan Jalan 1987 (Akta 333) diluluskan oleh Dewan Rakyat.

Ka Siong dalam kenyataan turut menambah bahawa mereka yang memandu dalam keadaan mabuk juga boleh digantung lesen memandu mereka sehingga 20 tahun.

“Kami telah mencadangkan pindaan hukuman penjara maksimum dengan 15 tahun untuk kesalahan pertama dan 20 tahun untuk kesalahan berikutnya.

“Kadar denda yang dicadangkan dinaikkan dari maksimum RM20,000 hingga RM100,000 untuk kesalahan pertama dan kesalahan kedua dinaikkan kepada RM150,000,”katanya.

“Masa penggantungan lesen juga telah diusulkan untuk ditingkatkan dari 10 tahun menjadi 20 tahun.”

Dia menambah bahawa alasan di sebalik menaikkan hukuman penjara maksimum dan denda adalah untuk mengajar masyarakat umum untuk mematuhi peraturan jalan raya.

Mengulas lebih lanjut, Nadzim berkata bahawa kerajaan bukan sahaja perlu meminda undang-undang yang lebih tegas, malah pelaksanaannya juga perlu jelas dan menyeluruh.

“Perkara ini serius dari segi aspek keseluruhan dan ia terlepas pandang dalam tempoh begitu lama. Jadi, kita juga mahu undang-undang dilaksanakan bersesuaian dengan masalah yang timbul,” katanya.

Selain hukuman dari segi undang-undang, keluarga mangsa sebenarnya boleh menuntut ganti rugi daripa pemandu mabuk, klik pautan di bawah untuk membaca.

‘Keliru Dengan Denda Terhadap Pemandu Mabuk?’- Ini Tuntutan Lain Yang Boleh Dilakukan Keluarga Mangsa

Korban Pemandu Mabuk Meningkat, #PemanduMabukMembunuh Kini ‘Trending’ Di Twitter

Pemandu Mabuk Seret Motosikal Sejauh 2KM Dan Tunjuk ‘Thumbs Up’ Undang Kecaman Netizen


Denda Sehingga RM1,200 Bakal Dikenakan Sekiranya Kehilangan Pasport

Sekiranya sebelum ini para pengguna yang kehilangan pasport tidak dikenakan sebarang penalti, kini tidak lagi. Menerusi undang-undang yang dikuatkuasakan bermula 2 Januari lalu, Rakyat Malaysia yang kehilangan pasport bakal dikenakan denda dengan jumlah yang ditetapkan.

Perintah yang dibuat dan disahkan oleh Setiausaha Jemaah Menteri, Datuk Seri Dr Ismail Bakar melalui laman web rasmi Pejabat Peguam Negara ini menyatakan Rakyat Malaysia yang kehilangan pasport buat pertama kali bakal dikenakan denda bermula dengan RM400.

Denda yang dikenakan ini akan terus meningkat dimana denda akan dikenakan sebanyak RM700 buat kali kedua serta RM1,200 buat kali ketiga. Buat kanak-kanak berusia 12 tahun dan kebawah serta para pelajar berusia 21 tahun dan keatas yang melanjutkan pelajaran diluar negara pula bakal didenda dengan kompaun yang lebih rendah bermula daripada RM300 sehingga RM1,100.

Buat anda yang kerap travel atau menggunakan pasport, diharap anda supaya lebih berhati-hati dengan pasport anda untuk mengelakkan daripada perkara yang tidak diinginkan sekaligus akan disabit kesalahan dan didenda.

#RealDeal. Nak dapatkan handphone power 8GB RAM + 128GB Storage? Jom tonton video ini.


245,000 Tentera Thai Diarah Boikot Lazada Selepas Kejadian Perli Keluarga Diraja

Tentera Thai berkata mereka akan melarang 245,000 anggotanya daripada menggunakan salah satu laman web e-dagang terbesar di Asia Tenggara selepas kumpulan diraja mengadu video promosi yang dikeluarkan oleh laman tersebut kelihatan seolah mengejek keluarga diraja.

Thailand mempunyai undang-undang yang ketat dan mahkamah boleh menjatuhkan hukuman penjara sehingga 15 tahun bagi setiap kesalahan memfitnah, menghina atau mengugut Raja Maha Vajiralongkorn, permaisuri, waris atau pemangku raja.

Netizen di Thailand sebelum ini mengkritik video di laman Facebook Lazada yang memaparkan seorang wanita berpakaian tradisional Thai duduk di atas kerusi roda, di mana ia seolah-olah merujuk kepada salah seorang ahli keluarga diraja Thailand.

Menteri Ekonomi Digital dan Masyarakat Chaiwut Thanakamanusorn memberitahu pemberita bahawa kerajaan sedang mempertimbangkan tindakan undang-undang terhadap lazada, pengamal media sosial dan agensi pengiklanan yang bertanggungjawab menghasilkan video terbabit.

Jurucakap tentera Kolonel Sirichan Ngathong berkata dalam satu kenyataan berkata bahawa video itu “menyinggung monarki” dan “menyebabkan perpecahan dalam masyarakat Thai”.

“Tentera kini mempunyai dasar untuk melarang semua unit tentera dan aktiviti berkaitan tentera daripada memesan barangan dari platform Lazada atau menghantar barangan dari Lazada,” kata Sirichan.

Lazada, cabang Asia Tenggara Alibaba Group Holdings, tidak mengulas mengenai boikot itu. Ia sebelum ini memohon maaf dan berkata agensi itu sepatutnya lebih berhati-hati.

Sekurang-kurangnya setengah dozen perniagaan Thai, termasuk beberapa yang dikendalikan oleh istana, juga telah menggantung penggunaan platform itu disebabkan video terbabit.

Raja Thailand kuarantin diri di Jerman bersama 20 orang gundik. Rujuk pautan di bawah untuk membaca.

Raja Thailand Kuarantin Diri Di Jerman Bersama 20 Orang Gundik

Laungan Reformasi Meledak, Raja Thailand ‘Lari’ Ke Jerman Bawa 30 Anjing Diraja

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha


Denda Sehingga RM2,000 Atau Penjara Kurang 6 Bulan, Jika Masih Berdegil Guna Tayar ‘Kangkang’

Trend modifikasi ‘tayar kangkang’ di Malaysia agak terkenal dan menjadi fenomena kepada pemilik kereta buatan tempatan mahupun buatan luar negara sejak beberapa tahun lalu.

Terbaru, Polis Diraja Malaysia telah mengeluarkan satu kenyataan melalui Facebook Page rasmi mereka, tindakan undang-undang akan dikenakan kepada pemilik-pemilik kenderaan yang masih menggunakan tayar hellaflush atau lebih dikenali tayar ‘kangkang’.

“Pengubahsuaian tersebut boleh menyebabkan pemanduan terjejas akibat daripada kegagalan sistem keselamatan dan brek yang tidak berfungsi dengan cekap sehingga merisikokan nyawa pemandu serta pengguna jalan raya lain,” terang pihak PDRM.

Tambahnya lagi, tindakan boleh diambil di bawah Seksyen 6, Akta Pengangkutan Jalan 1987 dan Peraturan 138, Kaedah-Kaedah Lalulintas Jalan 170/59 , iaitu ubah suai kenderaan tanpa kebenaran Jabatan Pengangkutan Jalan.

Dalam situasi kehidupan kian meruncing sekarang ini, disarankan agar pemilik untuk ubah semula tayar kereta menjadi seperti asal kerana hidup ini tersangatlah singkat untuk kena denda sebab buat kesalahan pakai tayar ‘kangkang’.

Pada minggu lalu pihak polis telah menahan seorang remaja berusia 18 tahun bersama kereta BMW hasil dari jualan dadah.

Miliki Kereta BMW Pada Usia 18 Tahun, Rupanya Beli Guna Wang Edar Dadah

Netizen Puji Tindakan Berani Abang Rider ‘Bantu’ Tangkap Individu Dicari Polis Johor

Kerana Terlalu Obses, Lelaki Ini Sanggup Bakar Toyota Alphard Milik Artis Pujaannya


‘Denda Terus Satu Flat’- Netizen Kongsi Cadangan Banteras Isu Pembuangan Sampah

Jika bercakap mengenai isu pembuangan sampah, masalah ini telah wujud sejak dahulu lagi malah ia bukan lagi perkara asing buat rakyat Malaysia. Namun, sejak Perintah Kawalan Pergerakan (PKP) dikuatkuasakan, perkara tersebut semakin menjadi-jadi terutama sekali apabila ia melibatkan keselamatan individu yang lain.

Walaupun begitu, baru-baru ini perkara tersebut mencetus kemarahan dari ramai pihak apabila terdapat kes pembuangan paip besi dari tingkat atas di Flat Danau Kota, Setapak. Pembuangan paip besi tersebut difahamkan telah menyebabkan kerugian ribuan ringgit kepada pemilik kenderaan.

Menurut perkongsian yang dimuat naik oleh Ashraff Khan di laman Facebook, beliau menjelaskan insiden tersebut terjadi beberapa hari yang lalu kira-kira pada jam 4:40 petang menyebabkan kenderaan yang berada di bawah mengalami kerosakan.

“Baru terjadi jam 4.40 pm tadi, lontar besi paip dari tingkat atas Perumahan Flat Danau Kota, Setapak Kuala Lumpur.

“Makin menjadi-jadi kes campak barang dari atas sehingga menyebabkan kerugian ribuan ringgit kepada pemilik kenderaan,” luah beliau.

Perkongsian tersebut telah mendapat perhatian dari netizen dan rata-rata yang memberi komen turut menghadapi perkara yang sama di flat perumahan mereka. Malah sebilangan daripada mereka yang membuang sampah langsung tidak rasa bersalah akan tindakan tidak bertanggungjawab tersebut.

“Flat PKNS Serdang yang saya sewa pun sama, tingkat atas buang sampah melalui jendela jatuh ke bumbung tingkat bawah. Rumah kami bertentangan, kadang-kadang masa saya duduk study memang tengok ada wanita yang sewa rumah tu buang macam-macam melalui jendela.

“Kadang-kadang dia ternampak saya melalui jendela bilik ni masa dia tengah syok buang sampah tu tapi dia boleh rasa tak malu. Esok lusa buat lagi. Memang pengotorlah,” luah seorang netizen di ruangan komen.

Ada juga yang memberi beberapa cadangan termasuklah pemasangan sistem kamera keselamatan litar tertutup (CCTV) di kawasan tersebut supaya dapat mengenal pasti sesiapa yang membuang sampah dan serahkan pada pihak berkuasa untuk mengambil tindakan sewajarnya.

“Denda semua satu flat. Tutup air 2 jam. Macam askar. seorang buat salah semua kena,” komen netizen.

“Bawa besi itu ke balai buat report kianat, bagi polis ambil finger print baru ada akai siapa yang buat tu,” luah netizen.

Masalah pembuangan sampah di kawasan perumahan tersebut bukan lagi perkara baru, jadi bagi mengelakkan insiden yang tidak diingini daripada berlaku seperti kecederaan fizikal atau kematian akibat tindakan membuang sampah dari tingkat atas, diharap pihak berkuasa dapat memberi kerjasama dengan menyelesaikan masalah tersebut.

Baca juga perkongsian kami yang terdahulu mengenai seorang lelaki ini berjaya memperoleh RM424, 940 hanya dengan mengutip sampah, baca pada pautan di bawah.

Lihat Bagaimana Lelaki Ini ‘Memperoleh’ RM424,940 Hanya Dengan Mengutip Sampah

Lelaki Ini Kecewa Hutan Di Gombak Jadi Tempat Pelupusan Haram Sampah Dan Beg Foodpanda


‘Dendam’ Pernah Dibaling Selipar, Monyet Curi Nombor Plat Kereta Ini Buat Kali Ke-7

Monyet merupakan antara salah satu haiwan ‘pintar’ yang mampu mengucar-kacirkan kehidupan orang awam yang tinggal berhampiran dengan habitat asalnya.

Baru-baru ini rakaman video CCTV yang dimuat naik oleh seorang wanita di platform TikTok menunjukkan seekor monyet ‘mengopak’ nombor plat sebuah kereta Proton Saga telah menarik perhatian orang ramai.

Dah 7 kali dia curi no plate kereta, jumpa serpihan2 dekat hutan belakang 🤦🏻♀🤦🏻♀ #monkey #fypシ #fypdongggggggg #monkey #fypgakni

Menurut pengguna akaun TikTok @hhtysm, ini bukan kali pertama monyet tersebut berbuat sedemikian, rakaman video CCTV yang dikongsikan merupakan kali ke-7 monyet tersebut mencuri nombor plat kereta miliknya.

Ramai netizen yang terhibur melihat gelagat monyet tersebut bersungguh-bersungguh mencabut nombor plat kereta itu yang bukan boleh berikan manfaat kepada monyet tersebut.

Orang ramai berkongsi pelbagai ‘teori’ menerusi ruangan komen kenapa monyet tersebut ‘istiqamah’ berbuat sedemikian berkali-kali tanpa ada perasaan serba salah.

Menurut pemilik kereta Proton Saga ini, dia pernah membaling selipar terkena kepala monyet tersebut lalu menyebabkan ia masih ‘berdendam’ dengannya sehingga sanggup mencuri nombor plat sehingga 7 kali.

Tambah @hhtysm lagi, anggota polis tergelak sewaktu ditahan di sekatan jalan raya.apabila dia memberikan alasan nombor plat keretanya hilang akibat dicuri monyet.

Semoga @hhtysm dan monyet tersebut dapat ‘berdamai’ dalam masa terdekat ini dan tiada lagi kes nombor plat kereta dicuri pada masa akan datang.

Pelik iPhone hilang secara tiba-tiba, lelaki ini kongsikan rupa sebenar pencuri telefonnya. Klik pautan di bawah untuk baca lebih lanjut.

Disangkakan Toyol Rupanya Monyet, Lelaki Ini Kongsi Pengalaman Lucu iPhone Dicuri Oleh Entiti ‘Misteri’


Dendam ‘Putus Cinta’, Wanita China Ini Sewa Kereta Bekas Kekasih Dan Langgar 49 Lampu Isyarat

Siapa sahaja yang tidak berasa kecewa setelah putus cinta dengan kekasih masing-masing. Malah, disebabkan putus cinta, terdapat individu yang berdendam dan sanggup melakukan apa sahaja untuk melihat kehidupan bekas kekasih mereka ditimbuni dengan pelbagai masalah.

Baru-baru ini, seorang wanita di Zhejiang, China dikenali sebagai Lou dan beberapa lagi rakannya telah bersubahat untuk menjatuhkan bekas teman lelakinya. Difahamkan bahawa Lou telah meminta rakan lelakinya, Chen menyewa kereta bekas teman lelakinya, Qian melalui urusan dalam aplikasi sewa kenderaan.

Sakit hati dan dendam Lou terhadap bekas teman lelakinya begitu mendalam sehinggakan beliau sanggup menyuruh rakan-rakannya memandu kereta bekas teman lelakinya dan melakukan pelbagai kesalahan trafik termasuk melanggar 49 lampu isyarat serta memandu melebihi had laju dalam masa dua hari.

Disebabkan tindakan ini, bekas teman lelaki Lou terpaksa menanggung kerugian yang melampau setelah menerima puluhan saman trafik. Menurut laporan Global Times, Lou bertindak sedemikian kerana ingin membalas dendam selepas kecewa dengan teman lelakinya yang memutuskan hubungan mereka setelah beberapa tahun bercinta dan keluar dating dengan wanita lain.

Dalam pada itu, rancangan Lou untuk menjatuhkan bekas teman lelakinya dikatakan gagal selepas ‘kantoi’ dengan pihak polis. Berdasarkan laporan, pihak polis berjaya menahan salah seorang rakannya yang dikenali sebagai Zhu susulan rekod kesalahan trafik yang dilakukannya semasa memandu kereta bekas teman lelaki Lou.

Susulan itu, Lou dan beberapa orang lagi rakannya yang bersubahat dalam kes ini ditahan polis selepas didakwa kerana sengaja menyebabkan bekas teman lelakinya, Qian dibebani dengan puluhan saman kesalahan trafik.

Celoteh wanita ini ketika rakam insiden Myvi Langgar Myvi buat netizen terhibur. Klik pautan di bawah untuk membaca.

Celoteh Wanita Ini Ketika Rakam Insiden Myvi Langgar Myvi Buat Netizen Terhibur

Wanita Dibuang Kerja Selepas Muka Keluar TV Raikan Jaringan England

Polis Tahan Lima Wanita Indonesia Yang Disyaki ‘Bersantai’ Di Luar Balkoni


Dengan Baju Berharga Hanya RM80 Pemuda Ini Hasilkan Gambar Kahwin Padu

Ini bukan kali pertama dia buat kerja gila. Tapi kali ini KiWi atau nama sebenar Keow Wee Loong mengambilnya sebagai cabaran.

Menurut KiWi, beberapa hari lepas dia bertemu dengan seorang jurugambar professional yang mengaku ada 15 tahun pengalaman dalam bidang fotografi perkahwinan. Tapi yang buat KiWi rasa tercabar apabila lelaki tersebut berkata baju mahal adalah antara elemen penting untuk hasil gambar yang cantik dan padu.

Bagi KiWi ini pendapat yang salah dan merupakan satu manipulasi. Maka dia mengambil ini sebagai satu cabaran yang mesti disahut.

Bermula dengan membeli 2 pasang baju kahwin dengan harga RM80 (total) di Timesquare, KiWi dan isterinya Martha ke Cameroon Highland. Perjalanan bermula jam 12 tengah malam, tiba jam 6 pagi.

Jam 7 pagi shooting bermula, dan siap 4 jam kemudian iaitu pada jam 12 tengahari. Dan inilah hasilnya.

Bagi kami memang padu gambar ini. Yang penting ada ‘mata’, kreatif, skill dan tak perlu pengalaman yang lama, apatah lagi baju kahwin yang mahal. Bajet kecil pun boleh dapat hasil best.

Bagi anda yang teringin nak ada gambar lain dari yang lain seperti ini, boleh hubungi KiWi di Facebook atau di FB page KM.co  untuk gambar pre and post wedding rare.

KM.co adalah projek terbaru KiWi yang memberi fokus kepada gambar-gambar pra perkahwinan lain dari yang lain.

Menurut KiWi, jika nak gambar cantik carilah jurugambar yang kreatif dan ada skill, bukan jurugambar yang promot baju mahal.


Dengan Dorongan Mike Shinoda, Wanita Malaysia Ini Mula Menjual Karya Seninya Di NFT

Munira Hamzah seorang wanita yang tinggal di Kuala Lumpur memulakan akaun NFT (Non Fungible Tokens) selepas mendapat galakan dari vokalis utama Linkin Park, iaitu Mike Shinoda. Semuanya bermula apabila Shinoda terjumpa karya seni Munira dan mencadangkan kepadanya agar menjual karya seninya di laman NFT.

Dia yang sudah menjadi peminat setia Linkin Park dan vokalis utama Mike Shinoda sejak masih remaja merasa teruja apabila salah satu karya seninya mendapat pujian dari ahli kumpulan rock tersebut. Selain memberi galakan, Shinoda juga telah membeli salah satu karya seni Munira di salah satu pasaran NFT pada harga RM7,400.

Ketika bercerita bagaimana semuanya bermula kepada Malay Mail, Munira berkata bahawa Shinoda akan membuat lukisan pada platform penstriman langsung, Twitch serta menyiarkannya di Instagram dan peminat seperti Munira akan mewarnakan karya tersebut.

Dia yang banyak menyiarkan karyanya di laman Instagram dengan nama samaran Mumu The Stan telah berjaya mendapat perhatian Shinoda yang terjumpa salah satu karya seni Munira. Vokalis utama Linkin Park itu telah memuji karya yang dihasilkan oleh Munira dan mencadangkan kepadanya agar dia mencipta akaun NFT dan menjual karya-karyanya di sana.

Di dalam salah satu hantarannya di laman Instagram yang bertarikh 23 Jun 2020, Munira memuat naik salah satu video di mana Shinoda memuji cara Munira bermain dengan warna. “Saya tidak sangka ini akan berlaku walau sejuta tahun pun, mendengar dia kagum dengan karya seni saya. Terima kasih banyak @m_shinoda,” katanya yang teruja.

Kini, setelah menjual 1,800 karya seni di NFT yang terdiri daripada GIF seni piksel, lukisan digital dan lukisan lain, Munira percaya NFT adalah salah satu platform yang baik untuk para artis bebas berkarya tanpa mengikut kehendak pelanggan dan menjualnya secara dalam talian.

Kalau sebelum ini dia perlu membahagikan masa dengan kerja hakiki dan pada malam hari dia akan menyiapkan karyanya. Kini dia memilih untuk menjadikan kerja ini sepenuh masa dan meneroka sesuatu yang baharu. Dia juga percaya bahawa dengan menjual karya seninya di NFT mampu untuk mengekalkan pendapatan sepenuh masa pada jangka masa yang panjang.

“Sudah lima bulan sejak saya menceburkan diri dalam pasaran NFT dan saya memperoleh pendapatan hampir sama seperti yang pernah saya peroleh dalam pekerjaan saya sebelum ini sebagai peneraju kreatif. Saya boleh memberi tumpuan sepenuh masa pada karya seni saya dan mempunyai masa untuk meneroka sesuatu yang baharu,” katanya kepada Malay Mail.

Setelah memilih jalan ini, Munira kini mula mendapat perhatian dunia. Dia juga telah dijemput untuk berkongsi pentas dengan Shinoda dan beberapa artis antarabangsa yang lain dalam satu program bual bicara pada bulan hadapan. Kejayaan Munira ini pastinya akan menjadi pemankin kepada generasi muda akan datang untuk membawa bakat mereka pergi lebih jauh.

Pentas, platform jual beli NFT tempatan memfokuskan budaya Malaysia. Untuk bacaan lanjut, klik pautan di bawah.

Pentas, Platform Jual Beli NFT Tempatan Memfokuskan Budaya Malaysia

Kanak-Kanak 12 Tahun Ini Jana Lebih RM1.6 Juta Hasil Jualan Karya NFT

Lelaki Ini Kongsi Bagaimana Melombong Bitcoin Dijalankan Dalam Mendapatkan Ganjaran


Dengan Hanya RM120, Penggodam Ini Boleh Mengeksploitasi Sistem Kawalan Jauh Kereta Anda

Menurut Tech Insider, baru-baru ini, seorang penggodam bernama Samy Kamkar telah berjaya mencipta sebuah peranti bernama Rolljam yang berharga US$30 (RM120) dengan mengeksploit kelemahan yang terdapat pada sistem kawalan jauh kereta. Mengikut majalah itu, Kamkar juga berjaya membina sebuah peranti yang boleh digunakan untuk menggodam sistem OnStar dari General Motor tanpa penyambungan wayar. (Pihak Onstar dan General Motor melaporkan yang mereka telah menutup kelemahan ini.)

Kamkar mengeksploitasi kelemahan yang terdapat dalam sistem kawalan jauh kereta dan garaj yang telah wujud sejak dahulu. Sistem kawalan jauh kereta, sama seperti sistem kawalan jauh garaj, menggunakan rolling codes untuk mengesahkan akses.

Rolling codes berfungsi seperti berikut. Apabila pemilik kenderaan menekan butang ‘unlock’ pada alat kawalan jauh, satu kod unik dihantar kepada sistem kereta, pintu akan terbuka dan kod yang sama tidak akan digunakan semula. Walaupun kod ini tidak dapat digunakan semula, tiada tarikh atau masa luput apabila kod ini digunakan, dan Rolljam menggunakan kesempatan ini untuk berfungsi.

Penggodam hanya perlu meletakkan peranti bersaiz wallet ini berhampiran kereta yang disasarkan, dan apabila pemilik menekan butang ‘unlock’ pada alat kawalan jauh, peranti ini menyekat dan memintas isyarat tersebut (kod) dan menghalang sistem kereta daripada menerima isyarat berkenaan.

Pada kali ini, pemilik yang marah akan menekan butang ‘unlock’ buat kali kedua, Rolljam (seperti di atas) akan menyekat dan mencuri kod kedua pula. Kemudian, ia akan menghantar kod pertama kepada sistem kereta untuk membuka pintu. Ini bermakna, kod kedua masih berada di dalam genggaman penggodam, dan boleh digunakan oleh mereka pada masa yang lain.

Mengikut Tech Insider lagi, Kamkar telah mencuba peranti beliau pada pelbagai jenis kereta, terutamanya Lotus Elise.

Kamkar percaya sudah tiba masanya untuk pengeluar kereta melaksanakan tarikh luput pada rolling code. “Serangan ini telah difikirkan secara teori buat bertahun-tahun lamanya. Ia bukannya perkara baru dan ia juga bukannya satu kejutan,” kata Kamkar lagi.

“Masalahnya, tiada siapa pernah membuat demonstrasi tentang perkara ini, dan ianya lucu, kerana penyelesaian masalah ini (meletakkan tarikh luput) sudah diketahui selama lebih daripada 20 tahun dan telah ditulis banyak kali, tetapi, masih, tiada siapa membuat demonstrasi tentangnya,” kata Kamkar lagi.

BACA: Designer Ini Hasilkan Konsep Kereta F1 2056 Yang Sangat Seksi

BACA Lagi: Lexus Cipta Kereta Yang Bercahaya Mengikut Degupan Jantung

LIKE dan FOLLOW Vocket di Facebook serta Instagram


Dengan Hanya RM48 Sebulan, Ini Cara Paling Mudah Untuk Memiliki iPhone 7 Plus

Berita baik untuk pengguna U Mobile. Anda tahu atau tidak anda boleh dapat iPhone 7 Plus baharu dari hanya RM48 sebulan? Mesti anda tak percaya kan?

Ya, dengan Pascabayar U Mobile Unlimited HERO P139, semua itu tidak mustahil! Ada banyak lagi perkara best yang anda boleh nikmati. Check this out!

Panggilan dan data TANPA HAD berkelajuan tinggi!

Dengan pelan UPackage daripada Pascabayar U Mobile Unlimited HERO P139, anda bukan sahaja boleh dapat iPhone 7 Plus, tapi anda jugak boleh nikmati rangkaian 4G LTE U Mobile yang dah dinaiktaraf di lebih banyak lokasi seluruh Malaysia.

Seronoknya. Makin laju dan tiada lagi masalah susah hendak cari line! Yang paling penting, pelan Pascabayar U Mobile Unlimited HERO P139 ini dilengkapi dengan data dan panggilan TANPA HAD setiap bulan!

So, memang tiada masalah lah kalau hendak stream video kegemaran anda, main game atas talian ke, hendak video call atau layan media sosial.

Nak layan rancangan tv kegemaran anda dalam HD? Tiada masalah. Siap boleh kongsi 50GB hotspot dengan keluarga dan kawan-kawan anda lagi. Gempak gila!

3GB data perantauan, nak travel pun dah tak risau!

Untuk anda yang selalu travel ke luar negara, data internet memang sangat penting. Yalah, mesti mahu upload gambar, ambil video dan buat live di social media!

Sekarang ini anda sudah tidak perlu risau tentang data internet bila ke luar negara sebab dengan Pascabayar U Mobile Unlimited HERO P139, anda boleh nikmati 3GB data perantauan Roam-Onz Global™ di 36 destinasi menarik merentasi 5 benua seperti berikut:

Bila ada data perantauan, bolehlah update insta stories tempat-tempat yang menarik on the spot, hantar gambar ole-ole yang keluarga pesan dan senang nak guna Waze untuk berjalan bila sesat di 36 destinasi dengan Roam-Onz Global™.

Dengan data berkelajuan tinggi dari U Mobile ni, tak payah sudah guna wifi hotel yang slow itu. =)

Senang cerita, pelan ini memang terbaik untuk pengguna yang selalu melancong dan perlukan banyak data di dalam atau pun luar negara. Kini, bersama produk dan perkhidmatan yang inovatif, U Mobile hanya mahu berikan keseronokan TANPA HAD kepada pelanggan mereka! Macam ni #BARULAHBEST!

Kalau anda nak rasai sendiri keseronokan menggunakan rangkaian internet yang makin laju dari hari ke hari, jomlah bertukar ke U Mobile sekarang!

Untuk maklumat lanjut mengenai U Mobile UPackage dan iPhone 7 Plus, klik sini.


Dengan Harga Set Yang Murah, Ini Yang Boleh Dinikmati Di Cabai Kering Steamboat & Grill, Seberang Jaya

Baru-baru ini kami ke Penang. Tuan Adam & Puan Roslina dari Cabai Kering menjemput kami makan di restoran steamboat mereka. Bagai pucuk dicita ulam mendatang!

Terletak di Pusat Perniagaan Setee Aisah, Seberang Jaya, restoran ini menyajikan set hidangan yang ‘too good to be true’  bak kata orang utara. Harga kita sembang kemudian, mari kami ceritakan menunya dahulu.

Sesuai dengan nama, haruslah menu utama dalam setnya adalah hidangan steamboat dan gril. Didatangkan dengan 2 pilihan kuah, iaitu kuah sup dan tom yam. Rata-rata antara kami setuju tom yamnya agak pedas tapi memang lain macam sedapnya.

BACA: Nyonya Valley, Restoran Peranakan Yang Mungkin Orang Luar Cyberjaya Tidak Pernah Tahu

Pilihan makanan mentahnya memang mewah dan tampak segar. Menarik perhatian kami, adanya udang lipan sebagai pilihan. Jarang sangat nak jumpa jika di restoran steamboat di Kuala Lumpur.

Anda perlu layan diri untuk mengambil makanan tersebut dan masukkan ke dalam kuah atau digril di meja anda. Paling kami suka adalah makanan yang diperap, memang sedap bila digril!

Lain-lain, rasanya tiada bezanya buat mereka yang sudah biasa dengan restoran steamboat di tempat lain.

Dalam set yang sama, jika anda datang berdua (dewasa), anda layak menikmati hidangan seekor ikan kerapu atau siakap (bergantung pada stok) dimasak pedas, masam manis atau 3 rasa mengikut selera anda. Ianya percuma!

Nak lagi? Ada senarai menu ala-carte, iaitu nasi goreng, mee, koay teow dan bihun dengan lebih 20 aneka masakan, juga boleh diorder secara percuma. Kami hanya mencuba salah satu daripadanya iaitu Nasi Goreng Ayam Kunyit. Didatangkan bersama telur mata, ia sememangnya menyelerakan!

Antara signature dish Cabai Kering juga adalah Adam’s Nasi Ayam. Kami secara peribadi kurang berminat dengan nasi ayam yang ayamnya terus diletak kicap dan sos sebegini, tapi bila dirasa, ternyata tidak mengecewakan. Ia juga dimasukkan ke dalam set secara percuma. Ya percuma! Kenapa, tak percaya?

BACA: Siapa Sangka Resipi Nasi Ayam Ini Terima 14,000 Share Dalam Suku Hari

Tak cukup dengan itu, jika anda membayar dengan harga set, anda juga boleh memesan dari gerai Roti Bakaq Teloq Meleleh (RBTM), dan masih lagi percuma! Terdapat 4 pilihan roti bakar iaitu Original Egg, Double Egg, Egg Cheese serta Egg Sosej. Keenakkan RBTM ini telah banyak dipaparkan di dada-dada akhbar seluruh negara. Ambillah peluang untuk merasainya di sini.

Cerita percuma ni belum selesai. Sebagai penutup, tersedia 6 perisa ais krim sebagai pemanis mulut. Ya, ianya juga percuma.

BACA: Dua Jenis Aiskrim yang Patut Anda Makan Di Sangkaya, Cheras

Ok, mari kita recap di sini apa yang diberikan dalam set;

Berapa harganya? Semuanya hanya RM22.90 (dewasa), RM10.90 (6-11 tahun) dan RM6.90 (3-5 tahun). Memang murah hati pemilik restoran ini.

Beruntunglah warga Pulau Pinang, khususnya penduduk Seberang Jaya, kan?

Namun anda sentiasa diingatkan agar tidak membazir dalam memesan makanan. Bahkan anda akan dicaj RM10 bagi setiap 100g yang ditinggalkan. Ini bagi mengelakkan pembaziran. Membazir itukan sahabat syaiton.

Oh, sekiranya anda tidak mahu membayar untuk set, setiap item di atas juga boleh dipesan secara berasingan. Semuanya ada termaktub di dalam menu.

BACA: Kami Makan Di FizoMawar Kitchen Dan Ini 5 Perkara Yang Kami Lalui

Terdapat satu menu istimewa yang tidak disekalikan ke dalam set iaitu Adam’s Char Koay Teow. Dikatakan ada 2 chef yang dikhaskan untuk menggoreng char koay teow ini. Dengan hanya RM5 sepinggan, pelanggan boleh menikmati rasa char koay teow Penang yang sebenar di sini.

Air pun ada banyak jenis. Yang disyorkan kepada kami adalah Jus Epal Asam Boi. Memang peh!

Cabai Kering dibuka setiap hari sehingga jam 11pm. Cumanya dapur ditutup jam 10pm, oleh itu datanglah awal, dan makanlah selagi pintu kedai tidak dikunci.

Nama Premis : Cabai Kering Steamboat & Grill
Lokasi : No7, Kompleks Wakaf Seetee Aisah, Jalan Seetee Aisah, Seberang Jaya, 13700 Penang (waze)
Layari Laman Facebook.
Waktu Beroperasi : Isnin – Ahad, 12.30pm – 11pm (ala-carte), 1pm-11pm (steamboat).

LIKE dan FOLLOW Vocket di Facebook serta Instagram


Dengan Intuitif Pareidolia, Anda Mampu Hasilkan Gambar Kreatif Lagi Unik. #6 Paling LOL

Anda pernah buat begini, tak? Apabila nampak awan, terus minda anda pantas membayangkan bentuk-bentuk untuk menyamakan awan itu dengan objek sebenar? Pasti akan keluar pelbagai macam bentuk atau rupa seperti arnab, kuda, singa, bunga dan macam-macam lagilah yang boleh anda fikirkan.

Tahukah anda, fenomena psikologi ini dinamakan sebagai pareidolia, iaitu melibatkan stimulus samar ataupun rawak (biasanya sebuah imej atau bunyi) yang dianggap sebagai signifikan. Selain awan, beberapa contoh lain melibatkan pareidolia adalah melihat ibu sedang menyusu bayi di permukaan bulan atau mendengar mesej tersembunyi apabila sesebuah lagu dimainkan secara terbalik.

Namun, apabila intuitif pareidolia ini digunakan dengan sebaiknya, anda pasti dapat menangkap gambar-gambar awan yang sangat kreatif seperti berikut! Jom saksikan! :D

Bagaimana? Sangat kreatif kan! Apa lagi, jom luaskan imaginasimu dan tangkap gambar awan di langit biru mengikut kreativiti anda. Selamat bereksperimentasi ;)